title: Aleksei Nikolajevitš Romanov

text: Neuvostoliiton romahdettua vuonna 1991 alettiin Romanovien ruumiita etsiä. Aiemmin salaisten arkistojen avauduttua teloitusta johtaneen Jakov Jurovskin muistiinpanot tulivat päivänvaloon. Niissä oli yksityiskohtaisesti selostettu Romanovien hautapaikan sijainti Jekaterinburgissa. Hauta oli metsätiehen hätäisesti kaivettu matala kuoppa. 1990-luvun alussa virallisesti avatusta haudasta ei kuitenkaan löytynyt Aleksein ja yhden hänen sisarensa – Anastasian tai Marian – ruumiita. Kaivauksia jatkettiin vuoden 1991 elokuussa. Tavoitteena oli löytää kaksi puuttuvaa ruumista tai niiden rovioiden jäännökset, joissa kyseiset ruumiit Jurovskin väitteen mukaan oli poltettu. Etsintöjä jatkettiin, koska asiantuntijoiden mukaan Jurovski ei ollut voinut polttaa kahta ruumista jäljettömiin. Siihen olisi tarvittu aivan liian paljon bensiiniä, polttopuita ja aikaa. Historioitsija Edvard Radzinski piti kirjassaan "Viimeinen tsaari" (1992) mahdollisena, että kyseiset lapset olivat pelastautuneet, mistä syystä varmuuden vuoksi poltettiin kaksi näitä muistuttanutta ruumista.


title: Aleksei Nikolajevitš Romanov

text: Elokuussa 2007 järjestettyjen etsintöjen yhteydessä historian harrastaja Sergei Plotnikov löysi lopulta Koptjakin tien varresta 7 hammasta ja 36 luunkappaletta, joiden pituus vaihteli muutamasta millimetristä muutamaan senttimetriin. Hapon ja tulen polttamat jäännökset löydettiin seitsemänkymmenen metrin päästä kohdasta, johon muu perhe ja palvelusväki oli haudattu. Luut tunnistettiin kolmella erilaisella DNA-testillä tsaariperheen jäsenille kuuluviksi. Tunnistuksessa käytettiin apuna myös vainajien jäännösten hampaista löydettyjä korkealaatuisia hopea-amalgaamipaikkoja, jotka olivat samanlaisia hallitsijaperheen muiden jäsenten hammaspaikkojen kanssa. Vuonna 2008 Venäjän viranomaiset ilmoittivat, että viimeiset löytyneet jäännökset oli DNA-testeillä tunnistettu kuuluviksi Alekseille ja hänen sisarelleen Marialle.


title: Aleksei Nikolajevitš Romanov

text: Venäjän ortodoksinen kirkko ei usko Jekaterinburgista vuosina 1991 ja 2007 löytyneiden jäännösten kuuluvan Romanovien keisariperheelle ja heidän palvelusväelleen. Myöskään osa Romanovien suvun edustajista ei usko 2007 löytyneiden jäännösten kuuluvan Alekseille ja Marialle.


title: Aleksei Nikolajevitš Romanov

text: Romanovien perheen ruumiit Alekseita ja Mariaa lukuun ottamatta haudattiin uudelleen vuonna 1998 Pietari-Paavalin linnoitukseen Pietariin. Vuonna 2007 löydettyjä Aleksein ja Marian jäännöksiä tutkinut venäläinen komissio on ehdottanut, että myös ne haudattaisiin samaan paikkaan lokakuussa 2015. Koska Venäjän ortodoksikirkko on esittänyt epäilyksiä, että Alekseiksi ja Mariaksi todettujen henkilöiden luunäytteitä ei olisi otettukaan Jekaterinburgista löydetyistä luista, on heidän oletettuja jäännöksiään päätetty tutkia vielä kerran uudelleen. Syyskuussa 2015 myös Nikolai II:n ja hänen vaimonsa Aleksandran haudat avattiin ja niistä otettiin luunäytteet, joita tarvitaan lasten henkilöllisyyden selvittämiseen.


title: Aleksei Nikolajevitš Romanov

text: Venäjällä elää yhä uskomus, että ainakin yksi lapsista olisi päässyt karkaamaan. Vuosikymmenten aikana toistasataa henkilöä on väittänyt olevansa "teloituksesta pelastautunut" Aleksei, merkittävimpänä heistä ehkä CIA-agentti Michael Goleniewski.


title: Aleksei Nikolajevitš Romanov

text: Venäjän ortodoksinen kirkko julisti tsaariperheen murhatut jäsenet pyhiksi vuonna 2000.


title: Jean-Claude Van Damme

text: Jean-Claude Van Damme, oikealta nimeltään Jean-Claude Van Varenberg (s. 18. lokakuuta 1960 Sint-Agatha-Berchem, Bryssel, Belgia) on belgialainen itämaisten taistelulajien taitaja, kehonrakentaja, toimintaelokuvien näyttelijä, käsikirjoittaja ja tuottaja. Hänellä on 2. danin musta vyö Shōtōkan-karatessa.


title: Jean-Claude Van Damme

text: Taistelulajien harrastamisen Van Damme aloitti 10 vuoden iässä, kun hänen isänsä vei hänet harjoittelemaan Shōtōkan-karatea Centre National De Karaté -kouluun. Hän alkoi otella 16-vuotiaana ja aloitti samaan aikaan baletin harrastamisen saadakseen lisää notkeutta. Harrastus kesti viisi vuotta. Tuona aikana häntä pyydettiin myös esiintymään näytöksessä, mutta Van Damme kieltäytyi keskittyäkseen enemmän karateen. Hän aloitti myös painonnoston harjoittaakseen kehoansa. Van Damme saavutti kehonrakennuksessa kolmannen sijan vuoden 1978 nuorten WABBAn Euroopan-mestaruuskisoissa. Vuotta myöhemmin hän osallistui Mr. Belgia -kisoihin, joissa Van Damme saavutti sekä nuorten tittelin että ”Overall Winner” -tittelin. Kisoihin harjoitellessaan Van Damme noudatti pitkälti kasvisruokavaliota. Hän kertoi, ettei syönyt juurikaan lihaa ja useimmiten käytti lihan sijasta tofua ja papuja.


title: Jean-Claude Van Damme

text: Van Damme nousi opettajansa Claude Goetzin myötä Belgian karatejoukkueeseen. Hän aloitti ottelemisen vuonna 1976 ja osallistui amatööriuransa aikana pääosin puolikontaktiotteluihin potkunyrkkeilyssä ja karatessa pisteotteluihin. Ensimmäisessä potkunyrkkeilyottelussaan Van Damme oli hävitä jo 46 sekunnin jälkeen tyrmäyksellä. Hänen vastustajansa Toon Van Oostrum päätti kuitenkin lopettaa ottelun kesken ja Van Damme julistettiin voittajaksi. Ensimmäisessä karateottelussaan Van Damme voitti puolikontaktissa Robin Lomardin kolmannessa erässä. Hän harjoitteli seuraavat kaksi vuotta ennen osallistumistaan ensimmäiseen karateturnaukseen. Challenge Coupe des Espoirs Karate -turnauksessa Van Damme jäi ensimmäiselle karsintakierrokselle. Turnauksen jälkeen Van Damme osallistui WAKO:n järjestämään Belgian turnaukseen, jossa hän tällä kertaa eteni aina loppuotteluun saakka. Van Damme kuitenkin hävisi loppuottelun Patrick Teugelsille toisessa erässä.


title: Jean-Claude Van Damme

text: Vuonna 1979 Van Damme osallistui uudelleen WAKO:n järjestämään karateturnaukseen, jossa hän saavutti puolikontaktissa aloittelijoiden mestaruuden. Myös joulukuussa järjestetyssä La Coupe Francois Persoons -turnauksessa Van Damme saavutti menestystä Belgian karatejoukkueessa, kun hän voitti loppuottelussa Saksan Reinhard Krassin. Myöhemmin Van Damme saavutti potkunyrkkeilyssä amatöörien Euroopan keskisarjan mestaruuden voitettuaan ranskalaisen Georges Verlugelsin kahdessa erässä. Ottelun jälkeen Van Damme otteli Britannian Michael J. Hemingiä vastaan voitokkaasti tuoreena mestarina. Van Damme oli mestaruuksien myötä saamassa kiinnostusta lajin muilta organisaatioilta, mutta oli aikeissaan keskittyä enemmän näyttelemiseen. Van Damme haastoi vielä uusintaotteluun Patrick Teugelsin, jolle hän hävisi aikaisemmin noin kaksi vuotta sitten. Tällä kertaa Van Damme voitti ottelun teknisellä tyrmäyksellä murrettuaan Teugelsin nenän.


title: Jean-Claude Van Damme

text: Van Damme saavutti 18 vuoden ikäisenä mustan vyön karatessa. Myöhemmin hänen opettajansa Claude Goetz myönsi Van Dammelle 2. danin arvon Shōtōkan-karatessa. Sittemmin Van Damme perusti oman kuntosalin ja alkoi harjoittelemaan muun muassa taekwondoa ja thainyrkkeilyä. Lisäksi Dominique Valeran opastuksella Van Damme harjoitteli täyskontaktikaratea ja potkunyrkkeilyä. Harjoittelun myötä Van Damme ryhtyi ottelemaan enemmän potkunyrkkeilyn parissa. Hänen toinen ottelunsa oli belgialaista Michel Juvillier’ta vastaan. Van Damme voitti ottelun ensimmäisessä erässä. Hän otteli vielä potkunyrkkeilyn parissa vuoteen 1982 asti ja oli muun muassa 1st Journée Des Arts Martiaux -turnauksessa. Van Damme otteli turnauksessa alankomaalaista Henk Besselmania ja belgialaista Lenny Leikmania vastaan voitokkaasti. Ottelut jäivät myös Van Dammen ottelijanuran viimeisiksi.


title: Jean-Claude Van Damme

text: Syyskuussa 2009 ilmoitettiin Van Dammen palaavan takaisin ottelemaan vuoden 1996 nyrkkeilyn olympiavoittajaa Somluck Kamsingia vastaan K-1-säännöillä maaliskuussa 2010. Ottelu paikaksi ilmoitettiin Las Vegas, ja ottelun piti kestää viisi kahden minuutin erää. Ottelun ajankohdaksi vahvistettiin huhtikuu 2011, mutta ottelun ajankohtaa kuitenkin myöhäistettiin marraskuulle 2011 Van Dammen elokuvaprojektien takia. Lisäksi ottelun järjestelyissä oli ongelmia. Toukokuussa 2011 Sheldon Lettich kertoi ottelun peruutetun, mutta Van Damme aikovan yhä edelleen otella Kamsingia vastaan vuoden 2012 puolella. Ottelua ei kuitenkaan koskaan järjestetty.


title: Jean-Claude Van Damme

text: Van Damme saapui Yhdysvaltoihin vuonna 1981 ystävänsä Michel Qissin kanssa toteuttaakseen haaveensa toimintaelokuvien näyttelijäksi. Ennen kuin hän pääsi näyttelijäksi, Van Damme yritti saada rooleja käyttämällä taiteilijanimeä Frank Cujo. Samalla hän työskenteli muun muassa taksikuskina, lattiamattojen asentajana, pizzalähettinä, limusiinin kuskina, ovivahtina yökerhoissa sekä karateopettajana. Lopulta vuonna 1984 Van Damme pääsi yhdessä Qissin kanssa mukaan elokuvaan "Breakdance", jossa he olivat mukana taustanäyttelijöinä. Kumpikaan ei saanut roolista mainintaa lopputeksteihin. Ensimmäisen kerran Van Damme mainittiin lopputeksteissä elokuvassa "Monaco Forever" (1984), jossa hänen hahmonsa nimi oli Gay Karate Man. Lyhytelokuvan levitys oli kuitenkin rajallinen, eikä se tuonut Van Dammelle enempää tunnettuutta. Hän esiintyi myös saman vuoden lopulla Chuck Norrisin "Suoraa toimintaa" -elokuvassa stuntmiehenä.


title: Jean-Claude Van Damme

text: Van Dammen ensimmäinen isompi rooli oli vuonna 1986 elokuvassa "Haastaja". Rooliin hän päätyi karatekoululla pidetyn koe-esiintymisen kautta. Paikan päällä oli hänen lisäkseen eräs toinen näyttelijä, joka esitti lyöntitaitojaan. Van Dammea pyydettiin sparraamaan näyttelijän kanssa, jonka hän lopulta tyrmäsi roolittajien edessä kyllästyttyään miehen ylimielisiin puheisiin. Tämän ansiosta Van Damme sai Ivanin roolin elokuvasta. Hänen omien sanojensa mukaan palkkioksi kertyi noin 250 dollaria. Van Dammen oli määrä esiintyä myös Arnold Schwarzeneggerin "Predator – saalistaja" -elokuvassa, mutta hän ei kyennyt pitämään viidakossa päällään roolin vaatimaa pukua. Samoihin aikoihin hän teki kolmen elokuvan sopimuksen Cannon Groupin kanssa, ja hänen lopullinen läpimurtoroolinsa oli elokuvassa "Bloodsport – viimeiseen asti", josta tuli varsinainen kulttisuosikki ja eräs oman lajityyppinsä suosituimmista elokuvista. Van Damme sai elokuvasta ehdokkuuden Golden Raspberry -palkintogaalassa huonoimman uuden tähden sarjassa. Van Damme esiintyi elokuvan jälkeen "Musta kotka" -elokuvassa yhdessä 1980-luvulla ninjaelokuvista tunnetuksi tulleen Shō Kosugin kanssa. Van Damme esitti urallaan toista kertaa roiston roolia. Lopulta vuonna 1989 Van Damme teki sopimuksensa loput kaksi elokuvaa Cannonille ja esitti niissä pääosaa. Van Damme esitti aluksi palkkamurhaajaa Albert Pyunin ohjaamassa elokuvassa "Cyborg". Seuraavassa elokuvassa Van Damme vahvisti läpimurtoaan toimintanäyttelijänä elokuvassa "Kickboxer", jonka Kings Road Entertainmentin tuotti ja jonka teatterilevityksestä Cannon vastasi. Van Dammen kolmas Cannon Films -elokuva oli vuonna 1990 julkaistu "Lupa tappaa". Ranskalainen Pathé-elokuvayhtiö oli tuolloin ostanut Cannon Filmsin omistukseensa.


title: Jean-Claude Van Damme

text: 1990-luvulla Van Damme esiintyi enemmän valtavirran elokuvissa kuten "Kaksoisisku" (1991), "Täydellinen sotilas" (1992), "Ei pakopaikkaa" (1993), "Timecop" (1994) ja "Äkkikuolema" (1995). Hänet huomioitiin kolmesti MTV Movie Award -ehdokkuudella vuosina 1992–1994 halutuimpana miehenä. Lisäksi elokuvasta "Kaksoisisku" lähtien Van Damme teki yhteistyötä Peter Malotan kanssa. Malota näytteli ajoittain hänen kanssaan samoissa elokuvissa ja työskenteli pääosin taistelukohtauksien koreograafikkona.


title: Jean-Claude Van Damme

text: Van Dammen mukaan Timecop-elokuvan jälkeen Universal Studios tarjosi hänelle kolmen elokuvan sopimusta, jonka arvo olisi ollut yhteensä 36 miljoonaa dollaria. Van Damme kuitenkin halusi olla vähintään yhtä hyvin palkattu näyttelijä kuin Jim Carrey ja pyysi tuottajilta palkkioksi 20 miljoonaa dollaria per elokuva. Tätä tuottajat eivät hyväksyneet. Van Damme esiintyi kuitenkin vielä kolmessa Universal Studiosin tuottamassa ja levittämässä elokuvassa: "Street Fighter" (1994), "Äkkikuolema" (1995) ja itse ohjaamassaan ja käsikirjoittamassaan elokuvassa "The Quest – haastaja" (1996). Sittemmin Van Damme solmi kahden elokuvan sopimuksen Columbia Picturesin kanssa, Hän teki studiolle elokuvat "Maximum Risk" (1996) ja "Double Team – kova kaksikko" (1997). Molemmissa elokuvissa hän työskenteli hongkongilaisohjaajien Ringo Lamin ja Tsui Harkin kanssa. Elokuvien jälkeen heräsi epäilyksiä Van Dammen kamppailutaitoja ja karatemestaruuksia kohtaan. Bloodsportissakin työskennellyt Frank Dux haastoi Van Dammen oikeuteen "The Quest" -elokuvasta. Dux vaati 50 000 dollarin korvausta tarinan oikeuksista. Van Damme kuitenkin voitti oikeudenkäynnin. Sittemmin vuosikymmenen loppupuolella Van Dammen tähti alkoi hiipua, ja hän esiintyi pienemmän budjetin tuotannoissa. Van Dammen viimeiseksi teatterielokuvaksi jäi "Täydellisen sotilaan paluu", jonka budjetti oli Van Dammen näyttelijänuran suurin.


title: Jean-Claude Van Damme

text: 2000-vuosikymmenen aikana Van Dammen elokuvia julkaistiin pääosin suoraan DVD:lle. Näitä olivat mm. "In Hell" (2003), "Wake of Death" (2004), "Second in Command" (2006), "Until Death" (2007) ja "" (2008). Van Damme teki kaksi elokuvaa ohjaaja Ringo Lamin kanssa, joista "In Hell" nousi Van Dammen tuottoisimmaksi suoraan DVD:lle julkaistuksi elokuvaksi. Lamin oli määrä ohjata heti perään "Wake of Death", mutta hän ajautui tuottajien kanssa erimielisyyksiin. Van Damme perusti myös oman tuotantoyhtiön Long Road Productionsin, joka vaihtoi myöhemmin nimekseen 777 Films. Yhtiö tuotti Van Dammen elokuvia vuosina 1998–2003, ja ne julkaistiin myös suoraan DVD:lle. Näiden ohella hän esiintyi kahdessa komediaelokuvassa cameoroolissa. Vuonna 2004 ranskalaisessa "Narcossa" Van Damme esitti elokuvan päähahmoa Lennyä neuvovaa haamua, ja kaksi vuotta myöhemmin hän esitti hieman näkyvämpää roolia turkkilaisessa "Sinavissa". Hän teki roolinsa ilmaiseksi ja suoritti oman roolinsa kuvaukset kolmessa päivässä. Vuoden 2008 aikana Van Damme perusti oman elokuvayhtiönsä Rodin Entertainment.


title: Jean-Claude Van Damme

text: Loppuvuodesta 2008 Van Dammen kerrottiin kieltäytyneen roolista elokuvassa "The Expendables", joka sai ensi-iltansa vuonna 2010. Van Damme kertoi muun muassa keskittyneensä tuleviin elokuvaprojekteihinsa. Vuonna 2008 julkaistu "JCVD" elokuva oli hänen esimmäinen laajalti teattereissa esitetty elokuvansa sitten vuoden 1999. Elokuva sai pääosin positiivista palautetta, ja muun muassa Time-aikakauslehti piti Van Dammen näyttelijäsuoritusta vuoden 2008 toiseksi parhaana elokuvaroolisuorituksena heti Heath Ledgerin jälkeen. Van Damme huomioitiin roolistaan myös vuonna 2009 Chlotrudis-ehdokkuudella parhaan näyttelijän kategoriassa.


title: Jean-Claude Van Damme

text: 2010-luvulla Van Damme jatkoi elokuviensa tekemistä suoraan DVD:lle. Rajoitetusti vuonna 2009 ensi-iltansa teattereissa saanut "Täydellisen sotilaan" jatko-osa "" julkaistiin sittemmin ympäri maailmaa DVD:lle vuoden 2010 aikana. Toukokuussa 2010 "The Eagle Path" sai ensi-iltansa Cannes Film Marketissa. Van Damme näytteli elokuvassa pääosaa ja lisäksi ohjasi, käsikirjoitti, tuotti ja leikkasi sen. Elokuvan oli määrä ilmestyä suoraan DVD:lle ympäri maailmaa vuoden 2011 aikana, mutta sitä myöhäistettiin vuodella. Lisäksi toukokuussa 2010 DreamWorks Animation julkisti Van Dammen tekevän ääniroolin "Kung Fu Panda 2" -animaatioelokuvassa. Elokuva ilmestyi 27. toukokuuta 2011. Vuoden 2011 vaihteessa Van Dammea pyydettiin toistamiseen "The Expendables" -elokuvaan mukaan. Huhujen mukaan hän kertoi harkitsevansa näyttelemistä vuonna 2012 ilmestyvässä jatko-osassa "The Expendables 2", jos Steven Seagal ei ole mukana. Sylvester Stallonen mukaan Seagal ei tullut elokuvaan mukaan, koska hänellä oli huonot suhteet Millennium Films tuottajan kanssa. Marraskuussa 2010 After Dark Films tuotantoyhtiö kertoi Van Dammen tekevän sivuroolin elokuvassa "Dragon Eyes". Lisäksi hänen on määrä esiintyä myös mahdollisessa jatko-osassa "Dragon Eyes 2". Dragon Eyes -elokuvan myötä Van Damme oli tehdä paluun valtavirran elokuviin vuonna 2011, mutta elokuvan julkaisua myöhäistettiin vuoden 2012 keväälle, jolloin se julkaistiin suoraan DVD:lle. Toukokuussa 2011 Van Dammen ystävä ja elokuvaohjaaja Sheldon Lettich ilmoitti Van Dammen hyväksyneen roiston roolin "The Expendablesin" jatko-osassa. Lopulta heinäkuussa 2011 NU Boyana Studiosin toimitusjohtaja David Varod vahvisti Van Dammen ja muiden näyttelijöiden nimet tulevassa elokuvassa. Heinäkuussa 2011 Van Dammen elokuva "Assassination Games" esitettiin rajoitetusti elokuvateattereissa Yhdysvalloissa. Lisäksi lokakuussa 2011 hänellä oli sivurooli ranskalaisessa komediassa "Beur sur la ville".


title: Jean-Claude Van Damme

text: Tammikuussa 2012 Van Damme esiintyi cameoroolissa venäläisessä komediaelokuvassa "Rževski protiv Napoleona". Helmikuun alussa 2012 Van Damme ilmoitti "The Eagle Path" -elokuvansa saaneen uuden nimen "Soldiers" ja että siihen oli määrä tehdä lisäkuvauksia alkusyksystä. Samalla hän aloitti helmikuussa komediaelokuvan "Welcome to the Jungle" kuvaukset Puerto Ricossa. Van Damme palasi myös tekemään yhteistyötä ohjaaja Peter Hyamsin, joka ohjasi 1990-luvulla kaksi hänen elokuvaansa, kanssa, kun helmikuussa VVS Films ilmoitti toimivansa "Enemies Closer" elokuvan levittäjänä.


title: Jean-Claude Van Damme

text: Helmikuun lopulla 2012 jo ennen "The Expendables 2" -elokuvan ensi-iltaa Total Film -sivusto listasi Van Dammen esittämän hahmon Jean Vilain vuoden 2012 kolmanneksitoista parhaaksi roistoksi. Expendables 2 -elokuvan jälkeen Van Damme nähtiin vielä sivuroolissa "", jossa hänen hahmonsa Luc Deveraux oli tällä kertaa roiston roolissa. Hän esiintyi elokuvan myötä jo neljännen kerran Dolph Lundgrenin ja Scott Adkinsin kanssa. Myöhemmin syyskuussa julkaistiin "6 Luotia", jossa Van Dammella oli tällä kertaa päärooli. Elokuvajulkaisujen jälkeen 21. lokakuuta 2012 pystytettiin Van Dammen kunniaksi patsas Anderlechtiin, Belgiaan. Hänen vuoden 2012 viimeinen elokuvarooli oli brittiläisessä UFO-elokuvassa, jossa Van Dammella oli sivurooli. Elokuva julkaistiin sittemmin muualla maailmaa suoraan DVD:lle syksyllä 2013.


title: Jean-Claude Van Damme

text: 2013 Van Damme oli isommassa roolissa komediaelokuvassa "Welcome to the Jungle", joka julkaistiin aluksi elokuvajuhlissa Yhdysvalloissa ja Saksassa huhtikuussa. Sittemmin elokuva julkaistiin suoraan DVD:lle lopputalvesta 2014. Elokuva palkittiin Newport Beach elokuvajuhlissa parhaasta näyttelijäkaartista. Vuotta aiemmin ilmoitettu toimintajännäri "Enemies Closer" julkaistiin loppuvuodesta 2013 ja alkuvuodesta 2014 suoraan DVD:lle. Elokuvassa Van Damme esitti ympäristöystävällistä huumekartellin johtajaa.


title: Jean-Claude Van Damme

text: Vuonna 2014 Van Damme esiintyi yhdessä Alfred Molinan kanssa sivuroolissa western henkisessä rikosdraamassa "Swelter". Se sai ensi-iltansa "Welcome to the Jungle" elokuvan tapaan Newport Beach elokuvajuhlissa. Samana vuonna elokuva julkaistiin myös suoraan DVD:lle. Kesäkuussa Van Damme julkaisi pitkään työn alla olleen elokuvansa "Full Love". Se esitettiin vain Shanghain kansainvälisissä elokuvajuhlissa.


title: Jean-Claude Van Damme

text: Keväällä 2015 Van Dammen "Pound of Flesh" julkaistiin Kanadassa televisioensi-illassa, kun taas Yhdysvalloissa elokuvan ensi-ilta järjestettiin teattereissa rajoitetun määrän toukokuussa. Elokuva oli Van Dammen ja ohjaaja Ernie Barbarashin kolmas yhteiselokuva. Sivurooleissa esiintyivät muun muassa Aki Aleong ja Darren Shahlavin. Elokuvan tappelukoreografiasta vastasi John Salvitti, joka on työskennellyt 1990-luvulta lähtien Donnie Yenin elokuvissa niin sivurooleissa, kuin tappelukoreograafikkona. Heinäkuussa Van Damme nähtiin sivuroolissa kiinalaisessa komediaelokuvassa "Jian Bing Man". Elokuva palkittiin muun muassa parhaasta uudesta ohjaajasta Shanghain kansainvälisessä elokuvajuhlassa.


title: Jean-Claude Van Damme

text: Van Damme syntyi Sint-Agatha-Berchemissä lähellä Brysseliä. Hänen isänsä Eugène Van Varenberg oli kirjanpitäjä, joka omisti oman kukkakaupan.


title: Jean-Claude Van Damme

text: 18-vuotiaana Van Damme avasi Brysselissä "California Gym" -nimisen kuntosalin, jossa harjoiteltiin myös karatea, mutta noin viisi vuotta myöhemmin hän päätti sulkea yrityksensä pyrkiäkseen elokuvanäyttelijäksi Yhdysvaltoihin.


title: Jean-Claude Van Damme

text: Naimisissa Van Damme on ollut viidesti. Ensimmäisen kerran hän avioitui Maria Rodriguezin kanssa ja erosi vuonna 1984. Toisen kerran Van Damme avioitui Cynthia Derderianin kanssa 24. elokuuta 1985, mutta erosi pian vuonna 1986. Kolmannen kerran hän avioitui kehonrakentajana tunnetun Gladys Portuguesin kanssa 3. tammikuuta 1987. Parille syntyi kaksi lasta, Kristopher (s. 1987) ja Bianca (s. 1990). Van Damme ja Portugues kuitenkin erosivat kaksi vuotta Biancan syntymän jälkeen. Van Dammen kokaiiniongelmat alkoivat vuonna 1993. Van Damme avioitui neljännen kerran 3. helmikuuta 1994 yhdysvaltalaisen näyttelijä-mallin Darcy LaPierin kanssa, jonka kanssa hän sai Nicholas-pojan (s. 1995). Vuosi poikansa syntymästä Van Damme päätyi kuntoutukseen päästäkseen irti huumeista, mutta jätti kuntoutuksen viikkoa myöhemmin. Huumeongelmat ilmenivät uudelleen vuoden 1997 lopulla, ja ne johtivat marraskuussa 1997 Van Dammen eroon vaimostaan Darcy LaPieristä.


title: Jean-Claude Van Damme

text: Vuonna 1998 Van Damme joutui nyrkkitappeluun entisen henkivartijansa Chuck Ziton kanssa "Scores"-nimisessä striptease-paikassa. 25. kesäkuuta 1999 Van Damme avioitui uudelleen Portuguesin kanssa. Heinäkuussa 2001 Van Damme perusti oman vaatemallistonsa "Dammage7". Mallistoa myytiin muun muassa Lontoon Harrods-tavaratalossa.


title: Jean-Claude Van Damme

text: Van Damme perusti vuoden 2008 aikana oman elokuvayhtiön, jonka hän nimesi isänsä kukkakaupan mukaan. Ensimmäinen hänen tuottamansa elokuva oli "The Eagle Path", jonka hän tuotti täysin oman yhtiönsä kustannuksella. Sittemmin yhtiö on tehnyt yhteistyötä muiden elokuvayhtiöiden kanssa.


title: Skye Sweetnam

text: Skye Alexandra Sweetnam (s. 5. toukokuuta 1988 Bolton, Ontario, Kanada) on kanadalainen punkpop-laulaja ja lauluntekijä. Hän julkaisi ensimmäisen levynsä, "Noice from the Basementin", vuonna 2003 yhdessä paikallisen tuottajan James Robertsonin kanssa. Samana vuonna ilmestyi single ”Billy S.” ja vuotta myöhemmin ”Tangled Up In Me”. Tämän jälkeen Skye on osallistunut muun muassa Britney Spearsin Onyx Hotel -kiertueeseen.


title: Skye Sweetnam

text: Skye on vieraillut televisiosarjassa "Radio Free Roscoe" vuonna 2004. Vuonna 2006 hän antoi lauluäänensä Barbielle piirroselokuvassa "Barbie Diaries".


title: Skye Sweetnam

text: Skye Sweetnamiin ja hänen musiikkiinsa ovat vaikuttaneet useat elokuvat ja yhtyeet, joista mainittakoon Green Day, Alanis Morissette, Nirvana, Nelly Furtado ja Led Zeppelin. Hän on maininnut myös muutamia näyttelijöitä ja ohjaajia.


title: Mikrofilia

text: Mikrofilia tarkoittaa seksuaalista kiinnostusta pienikokoisiin ihmisiin, joskus jopa ihan pieniin kääpiöihin. Mikrofiliaa pidetään myös parafiliana. Mikrofiilin kiinnostus ei välttämättä rajoitu lyhytkasvuisiin ihmisiin, vaan myös erittäin pienikokoisiin ihmisiin, ns peukaloisiin. Koska näin lyhyitä ihmisyksilöitä ei ainakaan tunneta, tämäntyyppinen mikrofilia keskittyy aiheeseen liittyvään fiktioon ja esimerkiksi tietokoneella muokattuihin kuviin joissa ihmiset on saatu näyttämään hyvin pieniltä.


title: Mikrofilia

text: Mikrofilia ei välttämättä ole makrofilian vastakohta, mutta niitä voidaan silti kutsua vastakohdiksi.


title: G. F. Stockmann

text: Heinrich Georg Franz Stockmann () oli saksalaissyntyinen Helsingissä toiminut liikemies ja kauppias, jonka perustamasta liikkeestä kasvoi Stockmannin pörssiyhtiö.


title: G. F. Stockmann

text: G. F. Stockmann syntyi vuonna 1825 Ritzeraussa lähellä Lyypekkiä, jossa hänen isänsä Joachim Franz Hermann Stockmann toimi metsänhoitajana. Stockmann aloitti kauppiasuransa toimimalla nuoruudessaan siirtomaatavaraliikkeessä (1840–1845) sekä väri- ja kemikaalikaupassa (1845–1851) Lyypekissä ja vuoden ajan Hampurissa (1851–1852). Pyrkiessään ylöspäin työurallaan hän suunnitteli ensin Amerikkaan muuttamista, mutta hän sai paremman työpaikan Suomesta. Stockmann saapui Suomeen vuonna 1852 Nuutajärven lasitehtaan kirjanpitäjäksi ja kassanhoitajaksi.


title: G. F. Stockmann

text: Lasitehtaan perustaessa tehtaita ja myymälöitä Etelä-Suomeen Stockmannista tuli uuden Helsingin liikkeen hoitaja. Tehtaan puoti avattiin Kauppatorin laidalle Lampan taloon vuonna 1859 ja Stockmann toimi kyseisen puodin esimiehenä. Myymälä toimi alusta asti Stockmannin nimellä ja hän osti sen kokonaan omakseen 1. helmikuuta 1862, jota on jälkeenpäin pidetty Stockmann-yrityksen perustamispäivänä. Hän laajensi pian tavaravalikoimaa lasi- ja puuvillatuotteista astioihin, työkaluihin ja edelleen kaikenlaiseen kulutustavaraan. Myyntituotteita alettiin hankkia ulkomailta ja toiminta laajeni vähittäismyynnistä myös tukkukauppaan. Taloudellisesti vaikeista ajoista huolimatta Stockmannin liike oli 1870-luvun alkupuolella jo Helsingin suurimpia kaupan alan yrityksiä. Keskeisimmäksi toimialaksi tuli rautakauppa – se kannatti nopeasti kasvavassa pääkaupungissa, jossa rakennettiin paljon.


title: G. F. Stockmann

text: Stockmann oli saanut Suomen kansalaisuuden vuonna 1860 sekä vuotta myöhemmin porvarinoikeudet ja 1880 hänelle myönnettiin kauppaneuvoksen arvonimi. Samana vuonna hänen liikkeensä siirtyi uusiin isompiin tiloihin Kiseleffin taloon Senaatintorin laidalle ja siitä tuli ”mannermainen tavaratalo”. Uutta olivat muun muassa suuret näyteikkunat ja erilliselle kassoille tapahtuva ostosten maksu. 1890-luvulla perustettiin erillinen urheiluosasto sekä oma liike Arabian posliinitehtaan tuotteille ja haarakonttori Kallion kaupunginosaan. Pääliikettä laajennettiin vielä useasti. Vuonna 1902 Stockmann muutti liikkeensä osakeyhtiöksi, jonka toimitusjohtajaksi tuli hän vanhin poikansa Karl Stockmann. Kolmantena osakkaana heidän ohellaan oli toinen poika Frans Stockmann.


title: G. F. Stockmann

text: Stockmann kuului Helsingin Säästöpankin isännistöön ja 1883–1897 Suomen Yhdyspankin pankkivaliokuntaan.


title: Volkswagen Corrado

text: Volkswagen Corrado on Volkswagenin vuosina 1988–1995 valmistama coupé-korinen henkilöauto. Corradossa on risteytetty Volkswagenin B3- ja A2-alustoja, etuosa on A2-tekniikalla tehty toisen sukupolven Volkswagen Golfin ja Volkswagen Jettan tavoin, kun perän tekniikka taas on Volkswagen Passat B3:sta. Yhdysvalloissa Corradoa myytiin vuosina 1990–1994. Corradoa valmistettiin yhteensä 97 521 kappaletta.


title: Volkswagen Corrado

text: Aluksi saatavilla oli vain 1,8-litraiset vapaasti hengittävät ja ahdetut moottorit, mutta vuonna 1992 markkinoille tuli myös 2,0-litrainen sekä edistynyt 2,9-litrainen VR6-moottori, joka on eräänlainen rivimoottorin ja V-moottorin risteytys. Amerikassa VR6:n iskutilavuus oli vain 2,8 litraa. VR6-tekniikan ansiosta kuusi sylinteriä saadaan mahtumaan lähes saman kokoiseen tilaan kuin neljä sylinteriä.


title: Volkswagen Corrado

text: Corradon piti olla alun perin nimeltään edeltäjänsä tavoin Volkswagen Scirocco, mutta koska auto oli muuttunut paljon edeltäjäänsä verrattuna, ja siitä oli tullut kooltaan suurempi ja myös painavampi, päätti Volkswagen vaihtaa nimen Corradoksi.


title: Volkswagen Corrado

text: Tarkoituksena oli myös tuoda markkinoille kolmiovinen farmarimalli, Corrado Sport Kombi, mutta projekti jäi prototyyppiasteelle ja ainoastaan kaksi autoyksilöä ehti valmistua vuonna 1989.


title: Volkswagen Corrado

text: Kaikissa Corradon malleissa oli innovatiivinen takasiipi, joka nousi ylös, kun saavutettiin 75–105 kilometrin tuntinopeus alueesta riippuen.


title: Sven Estridinpoika

text: Sven Estridinpoika eli Sven II (n. 1019–1076) oli Tanskan kuningas vuodesta 1047 vuoteen 1076. Hän oli Ulf Thorgilinpojan ja Estrid Margarete Svendintyttären poika ja Sven Kaksiparran tyttärenpoika.


title: Sven Estridinpoika

text: Norjan ja Tanskan kuningas Maunu Hyvä teki Svenistä Tanskan jaarlin, eli käytännössä hallitsijan. Sven kuitenkin kapinoi Maunua vastaan ja yritti toistuvasti valloittaa Tanskan itselleen, mutta vasta Maunun kuoleman 1047 jälkeen Sven huudettiin Tanskan kuninkaaksi.


title: Sven Estridinpoika

text: Samanaikainen Hampurin piispan lähettiläs Adam Bremeniläinen on matkakertomuksessaan kuvannut laajasti Tanskaa ja myös "daanien kuningasta" Sveniä, jolta hän sai paljon tietoa Pohjolasta. Kuningas myös kertoi päättymättömästä valtamerestä, joka takana on Vinland. Sven oli todennäköisesti ensimmäinen Tanskan kuningas, joka osasi lukea. Adam moitti Sveniä siitä, että hän oli ottanut vaimokseen sukulaisensa Gunhildin. Pitkän riidan jälkeen Sven erosikin Gunhildista.


title: Sven Estridinpoika

text: Svenillä oli tiettävästi ainakin 19 lasta lukuisten rakastajattarien kanssa. Hänen lukuisista pojistaan viisi nousi myöhemmin Tanskan valtaistuimelle:


title: Rami

text: Rami tarkoittaa seuraavia asioita:


title: Steve Carell

text: Steven John ”Steve” Carell (s. 16. elokuuta 1962 Concord, Massachusetts, Yhdysvallat) on yhdysvaltalainen näyttelijä ja koomikko. Hän on esiintynyt elokuvassa "40 v. ja neitsyt" (2005), jossa hän näytteli 40-vuotiasta Andy Stizteriä. Carrell on näytellyt Evan Baxteriä elokuvissa "Bruce – taivaanlahja" (2003) ja "Evan taivaanlahja" (2007). Vuodesta 2005 vuoteen 2011 Carell näytteli pääosaa televisiosarjassa "Konttori". Vuonna 2014 Carell näytteli elokuvassa "Foxcatcher", josta hän sai parhaan miespääosan Oscar-, Golden Globe-, Bafta- ja SAG-palkintoehdokkuudet.


title: Steve Carell

text: Steve Carell on ollut naimisissa näyttelijä Nancy Wallsin kanssa vuodesta 1995 asti. Pariskunnalla on kaksi lasta.


title: Tania Raymonde

text: Tania Raymonde (22. maaliskuuta 1988 Los Angeles, Yhdysvallat) on yhdysvaltalainen näyttelijä. Hänen ensimmäinen merkittävä roolinsa oli televisiosarjassa "Veljemme on nero", jossa hän näytteli Cynthia Sandersia vuosina 2000–2003. Tania Raymonde on tunnetuin sarjasta "Lost", jossa hän näytteli Danielle Rousseaun tytärtä Alex Rousseauta.


title: Bruckner

text: Bruckner voi tarkoittaa seuraavia tunnettuja henkilöitä:


title: Rising Force

text: Rising Force on Yngwie Malmsteenin vuonna 1984 julkaisema levy. Levyltä huomattavin, pieneksi hitiksi noussut kappale, on ”Black Star”.


title: Marching Out

text: Marching Out on Yngwie Malmsteenin albumi, joka julkaistiin 1985.


title: Marching Out

text: Albumin kahdeksas kappale "On the Run Again" on pääosin sama kappale kuin Malmsteenin yhdessä aikaisemman bändinsä, Steelerin kanssa kirjoittama kappale "Victim of the City" joka ilmestyi myöhemmin Steelerin kokoelmalevyllä vuonna 2005.


title: Sliver: The Best of the Box

text: Sliver: The Best of Box on grungeyhtye Nirvanan kokoelma-albumi vuodelta 2005. Kokoelma on tiivistelmä edellisestä boxista "With the Lights Outista".


title: Sliver: The Best of the Box

text: Albumin kokoamisessa oli mukana myös Cobainin tytär Frances Bean Cobain, joka valitsi myös albumin kansikuvan. Albumi sisältää suunnilleen samanlaista materiaalia kuin "With the Lights Out" -box-set. Albumi kohosi ilmestyessään Billboard 200 -albumilistan sijalle #21. Albumi sisältää 22 kappaletta, jotka on poimittu "With the Lights Out" -box-setistä.


title: Sliver: The Best of the Box

text: Sliver-kokoelma-albumi sisältää kolme muuta kappaletta, joita ei julkaistu With The Lights Out -box-setissä. Kappaleet ovat vuoden 1990 studiodemo kappaleesta "Sappy" ja vuoden 1991 "boombox"-demo kappaleesta Come As You Are. Albumi sisältää myös Kurt Cobainin ensimmäisen yhtyeen Fecal Matterin demon "Spank Thrun" vuodelta 1985, jonka perusteella Krist Novoselic halusi perustaa yhtyeen Cobainin kanssa.


title: Paanajärvi (täsmennyssivu)

text: Paanajärvi tarkoittaa seuraavia:


title: Sandis Ozoliņš

text: Sandis Ozoliņš (s. 3. elokuuta 1972 Sigulda, Latvian SNT, Neuvostoliitto) on latvialainen entinen jääkiekkopuolustaja.


title: Sandis Ozoliņš

text: Ozoliņšia on yleisesti kutsuttu latvialaisen jääkiekkoilun ikoniksi lähinnä menestyksekkään NHL-uransa ansiosta.


title: Sandis Ozoliņš

text: Ozoliņš päätti pelaajauransa vuonna 2014. Kaudella 2016–2017 hän aloitti apuvalmentajana Dinamo Rigassa, ja toukokuussa 2017 hänet nimettiin joukkueen päävalmentajaksi. Kausi 2017–2018 alkoi kuitenkin takkuisasti ja kun joukkue saalisti 16 ensimmäisestä ottelusta vain viisi sarjapistettä, Ozoliņš sai kenkää.


title: Sandis Ozoliņš

text: Aikuisten seuratasolla Ozoliņš on pelannut vain yhden kauden Latviassa edustaessaan ammattilaisuransa alkuaikoina Dynamo Riikaa kaudella 1990–1991. Tämän jälkeen NHL-seura San Jose Sharks varasi hänet vuoden 1991 varaustilaisuuden toisella kierroksella numerolla 30. Ensimmäisellä kaudellaan Pohjois-Amerikassa Ozoliņš joutui vielä pelaamaan Sharksin farmijoukkueessa IHL:n Kansas City Bladesissa, mutta jo seuraavalla kaudella 1992–1993 hän teki ensiesiintymisensä Sharksin paidassa ja kohosi joukkueensa puolustuksen avainhahmoksi. Seuraavat kaksi kautta Ozoliņš menestyi hyvin joukkueessaan ja pelasi 81 runkosarjaottelua kaudella 1993–1994. Kaudella 1995–1996 Sharks ja Ozoliņš riitautuivat palkkaneuvotteluissa ja hänet siirrettiin Colorado Avalancheen vaihdossa Owen Nolaniin. Kauden 1995–1996 päätteeksi Ozoliņš ja Colorado pääsivät juhlimaan Stanley Cupin voittoa. Hän pysyi Coloradossa kauteen 1999–2000 asti, jonka jälkeen hän on vaihtanut seuraa useaan otteeseen ja pelannut ilman merkittävää menestystä. Kaudella 2000–2001 ja osan kaudesta 2001–2002 Ozoliņš pelasi Carolina Hurricanesissa ja loppukauden ja kauden 2002–2003 alun Florida Panthersissa. Sen jälkeen hänet kaupattiin kesken kauden Mighty Ducks of Anaheimiin, jossa hän pelasi aina kauteen 2005–2006 asti, kunnes hänet kaupattiin New York Rangersiin. Puolentoista Rangers-kauden jälkeen Ozoliņš siirtyi vapaana agenttina takaisin Sharksiin.


title: Sandis Ozoliņš

text: Latvian maajoukkuetta Ozoliņš on edustanut useissa arvoturnauksissa, niin MM-kilpailuissa kuin talviolympialaisissakin. Hän edusti Latviaa myös Sotšin olympiakisoissa 2014.


title: Sandis Ozoliņš

text: Vuoden 2011 MM-kilpailuissa Ozoliņš toimi Latvian jääkiekkomaajoukkeen General Managerina.


title: Vantaan vaakuna

text: Vantaan vaakuna on Vantaan kaupungin virallinen tunnus. Se hyväksyttiin vuonna 1951, kun Vantaa oli vielä Helsingin maalaiskunta. Vaakunan piirsi suunnittelukilpailun perusteella valittu Kullervo Telamaa, Malmin kaupallisen keskikoulun opettaja.


title: Vantaan vaakuna

text: Virallisen selityksen mukaan vaakunassa on ”sinisessä kentässä alainen, aaltokoroinen hopeahirsi, josta oikealle kaartuva kultainen kalanpyrstö”. Kuva-aihe symboloi maineikkaana lohijokena tunnettua Vantaanjokea. Vaakunan esikuvana toimi Helsingin kaupungin alkuperäinen, vuonna 1550 myönnetty kaupunginsinetti; tämä sinetti jäi käytöstä vuonna 1639, kun Helsinki sai uuden kaupunginsinetin, joka on puolestaan toiminut nykyisen Helsingin vaakunan esikuvana.


title: Bonifatius III

text: Bonifatius III oli paavina 19. helmikuuta 607 – 12. marraskuuta 607. Hänen paavikautensa alkoi 19. helmikuuta ja loppui 12. marraskuuta 607, eli hän toimi paavina alle vuoden.


title: Bonifatius III

text: Bonifatiuksen syntymänimeä tai -aikaa ei tiedetä, mutta hän syntyi Roomassa, Italiassa, John Cataadiocen poikana. Diakonina toimiessaan Bonifatius teki vaikutuksen paavi Gregorius I:een, joka nimitti hänet vuonna 603 diplomaatiksi Konstantinopoliin. Bonifatius osoittautuikin taitavaksi diplomaatiksi.


title: Bonifatius III

text: Paavi Sabinianus kuoli helmikuussa 606, ja Bonifatius valittiin hänen seuraajakseen. Bonifatius ei kuitenkaan palannut Konstantinopolista Roomaan kuin vasta seuraavana vuonna. Paavikautensa aikana Bonifatius teki kaksi uudistusta paavien valintaan: paavin seuraajasta keskusteleminen paavin vielä eläessä kiellettiin, ja uuden paavin valinnan sai aloittaa vasta kolmen päivän kuluttua kuolleen paavin hautajaisista. Tarkoituksena oli pitää paavinvaalit vapaina ja riippumattomina.


title: Bonifatius III

text: Bonifatius kuoli Roomassa 12. marraskuuta 607. Hänet on haudattu Pietarinkirkkoon.


title: Uwe Hohn

text: Uwe Hohn (s. 16. heinäkuuta 1962, Rheinsberg/Brandenburg, silloin DDR) on entinen itäsaksalainen keihäänheittäjä. Hän heitti ensimmäisenä yli 100 metriä keihästä vanhalla keihäsmallilla. Vanhan keihäsmallin maailmanennätys syntyi 20. heinäkuuta 1984, kun Hohn heitti 104,80 metriä Itä-Berliinissä. Keihäsmallia muutettiin vuodelle 1986 siten, että nykyisen mallisella keihäällä ei toistaiseksi ole pystytty heittämään yli satametrisiä kaaria.


title: Uwe Hohn

text: Hohn oli kaksimetrinen ja 115 kiloa painava isokokoinen heittäjä, joka kärsi paljon loukkaantumisista. Hänen uransa huipputasolla jäikin verrattain lyhyeksi. Hohnin ainoaksi arvokisavoitoksi jäi vuoden 1982 Euroopan mestaruus Ateenassa tuloksella 91,34. Vuoden 1984 Los Angelesin olympiakisoista hän joutui jäämään pois itäblokin maiden boikotin vuoksi.


title: Sabinianus

text: Paavi Sabinianus oli paavina 13. syyskuuta 604 – 22. helmikuuta 606). Sabinianus syntyi Italiassa, mutta tarkkaa vuotta ei tunneta. Hän kuoli Roomassa. Tiedetään, että paavi Gregorius I lähetti Sabinianuksen Konstantinopoliin, mutta tämä palasi sieltä 597.


title: CA Osasuna

text: Club Atlético Osasuna on espanjalainen jalkapalloseura Pamplonan kaupungista Navarran alueelta. Seura perustettiin vuonna 1920 ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa. "Osasuna" on baskia ja tarkoittaa ”terveyttä”.


title: CA Osasuna

text: Kaudella 2006–2007 Osasuna pääsi karsimaan paikasta Mestarien liigaan sijoituttuaan edellisellä kaudella neljänneksi Primera Divisiónissa.


title: Tom Petranoff

text: Tom Petranoff (s. 8. huhtikuuta 1958 Illinois, Yhdysvallat) on entinen yhdysvaltalainen keihäänheittäjä. Petranoffin uran paras vuosi oli 1983, jolloin hän heitti toukokuussa maailmanennätyksen 99,72. Samana vuonna Helsingin maailmanmestaruuskisoissa hän jäi ennakkosuosikkina toiseksi Detlef Michelin jälkeen. Vuonna 1984 Los Angelesin olympiakisoissa hän jäi kotiyleisön edessä ilman mitalia heittämällä finaalissa vaatimattomat 78,40. Petranoffin ura jatkui 1990-luvun loppupuolelle saakka, mutta arvokisoissa hän ei onnistunut saamaan mitalia vuoden 1983 MM-kisojen jälkeen. Petranoff otti Etelä-Afrikan kansalaisuuden 1991, ja samana vuonna hän heitti uuden keihäsmallin ennätyksensä 89,16. Petranoffin kolmen käytössä olleiden keihäsmallien ennätysten yhteismitta on 276,28 metriä (99,72 - 89,16 - 87,40). Tätä paremmin on heittänyt vain Jan Železný (277,90 metriä)


title: .htaccess

text: .htaccess ("Hypertext Access") on oletusnimi Apachen hakemistokohtaiselle asetustiedostolle. Tiedostolla voidaan ylikirjoittaa Apachen pääasetustiedoston sääntöjä.


title: .htaccess

text: Tiedostolla voidaan asettaa omia virhesivuja, suojata sivuja salasanalla, uudelleenohjata käyttäjiä tai estää vaikka kuvien linkitys ulkopuolisilta sivustoilta.


title: Elsassi

text: Elsassi ( tai "Elsässisch", ) on alemannimurteisiin kuuluva saksan kielen muoto, jota puhutaan Ranskassa Alsacen (saks. Elsass) alueella. Monet elsassinpuhujat kirjoittavat saksan kirjakieltä, mutta saksantaitoinen ei suoraan ymmärrä puhuttua elsassia, ainakaan jos ei ole kotoisin lähimurteiden alueelta.


title: Elsassi

text: Alsacen/Elsassin alue on historian kuluessa kuulunut vuoroin Saksaan, vuoroin Ranskaan. Toisen maailmansodan jälkeen Alsace on ollut nopeasti kehittymässä täysin ranskankieliseksi alueeksi, eikä suurin osa alle 30-vuotiaista elsassilaisista enää ymmärrä elsassin murretta. Murteen käyttöä on kuitenkin viime vuosina pyritty elvyttämään, ja esimerkiksi monille paikkakunnille on asennettu kaksikielisiä katukilpiä.


title: Nokia N70

text: Nokia N70 on Nokian valmistama 3G-älypuhelin, joka tuli myyntiin syksyllä 2005.


title: Nokia N70

text: Puhelimessa on kaksi kameraa: 2 megapikselin kamera takakannessa ja etupuolella VGA-tasoinen eli 0.3 megapikselin kamera, joka on tarkoitettu videopuheluihin. Puhelimessa on myös FM-radio, Bluetooth 2.0, musiikkisoitin, tuki 3D-javapeleille sekä paikka kaksoisjännitteiselle RS-MMC-muistikortille. N70 on varustettu S60 Symbian OS -käyttöjärjestelmällä. Tarkemmin S60 2nd Edition, Feature Pack 3 (versio 2.8), joka perustuu Symbian OS versio 8.1a:lle.


title: Nokia N70

text: Suomen noin neljästä miljoonasta matkapuhelimesta Nokia N70 -mallisia oli syyskuun 2007 lopussa 2,4 %. Tarkastelu kattoi noin 80–90 % Suomen matkapuhelimista.


title: Norni

text: Norni on sammunut skandinaavinen kieli, jota puhuttiin Skotlannin pohjoispuolella sijaitsevilla Orkney- ja Shetlandsaarilla. Saaret siirtyivät 1400-luvulla Tanska-Norjan hallinnasta Skotlannille. Skotlannin kruunu ja kirkko eivät suosineet nornia ja skotti korvasi kielen pikkuhiljaa. Nornin katoamisaikaa ei tiedetä tarkasti; joskus sitä on väitetty puhutun vielä 1800-luvun alkupuolella, mutta luultavammin se katosi viimeistään 1700-luvulla. Kieli on jättänyt paikalliseen skottiin lainasanoja ja siitä on säilynyt muutamia kirjallisia katkelmia. Norni muistutti luultavasti paljon fäärin kieltä.


title: Norni

text: Myös ainakin Caithnessissa Skotlannin pohjoisrannikolla on puhuttu skandinaavista kieltä, jota on myös kutsuttu norniksi, mutta se katosi jo vuosisatoja ennen saarilla puhuttua nornia. Tämä kielimuoto tunnetaan vielä huonommin kuin saarten norni.


title: Norni

text: Isä meidän -rukous.


title: Robert Helenius

text: Robert Gabriel Helenius (s. 2. tammikuuta 1984 Tukholma) on suomalainen raskaansarjan nyrkkeilijä, jolla on myös Ruotsin kansalaisuus. Amatöörinä hän saavutti muun muassa EM-hopeaa sekä kolme SM-kultaa. Uransa aikana hän on pitänyt hallussaan sekä WBA- että WBO-liittojen Inter-Continental -mestaruuksia sekä Euroopan mestaruutta (EBU).


title: Robert Helenius

text: Edesmennyt nyrkkeilytoimittaja Ilmo Lounasheimo piti Heleniuksen etuina ulottuvuutta ja teknistä taitavuutta. Raskaansarjan viisinkertainen maailmanmestari Evander Holyfield on kehunut hänen lyöntejään monipuolisiksi.


title: Robert Helenius

text: Helenius on kotoisin Porvoosta, ja amatöörinä hän edusti Porvoon Nyrkkeilyseuraa. Hänen valmentajaan ja managerinaan toimi isä Karl Helenius. Vuonna 1998 alkaneella amatööriurallaan hän otteli 144 ottelua, joista hän voitti 105 (51 tyrmäyksellä), hävisi 38 ja yksi ottelu päättyi ratkaisemattomaan.


title: Robert Helenius

text: Robert Helenius voitti vuosina 2003–2005 superraskaassa sarjassa aikuisten Suomen mestaruuden. Aikaisemmilta vuosilta hänellä on EM-pronssia sekä A- että B-junioreista. Vuonna 2002 hän voitti sekä Tammer- että GeeBee-turnauksen. Lisäksi hänellä on Ruotsin-mestaruushopeaa vuodelta 2004, vuodelta 2001 Ruska-, Pirkka- ja Pyynikki-turnausten voitot. TUL-turnauksen hän on voittanut vuosina 2001 ja 2002. 2006 EM-kisoissa Helenius saavutti hopeaa. Hän hävisi loppuottelussa Venäjän Islam Timurzijeville pistein 32–14. Vuonna 2007 Helenius nyrkkeili menestyksekkäästi Saksan nyrkkeilyn Bundesliigassa. Hän ei voinut osallistua vuoden 2007 MM-kisoihin Chicagossa, sillä hänen peukalonsa murtui ennen kisoja.


title: Robert Helenius

text: Lokakuussa 2006 Helenius solmi sopimuksen saksalaisen ammattinyrkkeilytalli Sauerland Eventin kanssa. Hänen oli määrä aloittaa ammattilaisuransa vasta Pekingin olympialaisten jälkeen, mutta olympiapaikka jäi kuitenkin saavuttamatta ja Helenius teki ammattilaisdebyyttinsä jo 17. toukokuuta 2008 Saksassa Gene Pukallia vastaan. Ottelu päättyi Heleniuksen voittoon ensimmäisen erän teknisellä tyrmäyksellä.


title: Robert Helenius

text: Toukokuussa 2009 Helenius tyrmäsi turkkilaisen Özcan Çetinkayan toisessa erässä. 30. toukokuuta 2009 Helenius tyrmäsi englantilaisen Scott Gammerin kuudennessa erässä.


title: Robert Helenius

text: Elokuussa 2009 Helenius voitti tyrmäyksellä turkkilaisen Serdar Uysalin. Kymmenennessä ottelussaan Helenius voitti keskeytystuomiolla ukrainalaisen Taras Bidenkon. 30. tammikuuta 2010 Helenius kohtasi Lamon Brewsterin. Kerran Brewsterin lattiaan lyötyään ja ottelua hallinneena Helenius voitti kamppailun 8. erässä tuomarin keskeytyksellä. Ottelunsa myötä hänestä tuli ensimmäinen suomalainen nyrkkeilijä, joka on otellut entistä raskaansarjan maailmanmestaria vastaan. 26. maaliskuuta Helenius kohtasi Nigerian Gbenga Oloukunin ja voitti tämän pistein 3–0, vaikka hänen oikean kätensä nimetön murtui ottelun puolivälissä. Toivuttuaan käsivammastaan Helenius palasi kehään 21. elokuuta 2010 ja kohtasi Gregory Tonyn EU:n mestaruusottelussa. Helenius käytti Tonya kanveesissa neljästi, ennen kuin tuomari keskeytti ottelun kuudennessa erässä. Ottelun jälkeen hänen valmentajansa Ulli Wegner lupasi, että Heleniuksesta tulee maailmanmestari vuoden sisällä. 27. marraskuuta 2010 hän puolusti mestaruuttaan ensimmäistä kertaa ruotsalaista Attila Leviniä vastaan, jonka hän voitti teknisellä tyrmäyksellä toisessa erässä. Levin nousi vielä jatkamaan ottelua, mutta Heleniuksen lyötyä uuden iskusarjan hänen päähänsä tuomari päätti keskeyttää ottelun. EU-mestaruuden lisäksi panoksena oli WBO-liiton Inter-Continental-mestaruus.


title: Robert Helenius

text: 2. huhtikuuta 2011 Helenius voitti nigerialaisen Samuel Peterin tyrmäyksellä yhdeksännessä erässä.. 28. elokuuta 2011 Helenius otteli voittoisasti Saksan Erfurtissa entistä WBO-liiton entistä maailmanmestaria, valkovenäläistä Sjarhei Ljah’ovitšia vastaan.. Ottelua siirrettiin kerran Heleniuksen käsivamman takia. Ottelun jälkeen Helenius luopui EU-mestarivyöstään voidakseen otella merkittävämmistä titteleistä. 3. joulukuuta 2011 Helenius otteli Helsingin Hartwall-areenalla Dereck Chisoraa vastaan Euroopan nyrkkeilyliiton (EBU) mestaruudesta. Liiton EM-titteli oli avoinna, sillä entinen mestari Alexander Dimitrenko oli kyvytön puolustamaan mestaruuttaan. Ottelun aikana Heleniuksen oikean käden nivelsiteet ja nivelkapseli nyrjähtivät ja kädestä löytyi myöhemmin röntgenkuvissa myös pieni hiusmurtuma, minkä takia Helenius ei pystynyt käyttämään oikeaa suoraansa. Helenius kuitenkin voitti tasaisen ottelun hajaäänin 2–1. "The Ring" piti ottelun tulosta ”lahjana” ja pudotti Heleniuksen maailmanmestari Volodymyr Klytškon viidennen haastajan paikalta kuudenneksi.


title: Robert Helenius

text:
Helenius leikattiin 20. tammikuuta 2012 olkapäästään, josta oli ennen Chisoran kohtaamista katkennut jänne eikä vamma parantunut kuntouttamisella. Tämän takia Helenius ei kyennyt puolustamaan EM-titteliä Aleksandr Dmitrenkoa vastaan maaliskuuhun mennessä, ja joutui luopumaan tittelistä. Helenius nyrkkeili ottelutauon jälkeen 10. marraskuuta 2012 bahamalaista Sherman Williamsia vastaan Helsingin jäähallissa ja voitti ottelun yksimielisesti pistein.
Helenius nousi marraskuussa 2012 WBO:n raskaansarjan listalla maailmanmestari Volodymyr Klytškon ykköshaastajaksi. Helenius kuitenkin putosi pois ko. listalta heinäkuussa 2013. Helenius voitti 23. päivänä maaliskuuta 2013 Saksan Magdeburgissa käydyssä ottelussa brittiläisen Michael Sprottin pistein kaikilla tuomariäänillä. Helenius joutui ottelun jälkeen kuuden viikon sairauslomalle murrettuaan oikean kätensä peukalon jänteen.


title: Robert Helenius

text: Vuoden 2013 lopulla Helenius ja Sauerland-talli ajautuivat erimielisyyksiin, jotka koskivat nyrkkeilijän palkkaa ja sopimuksen pituutta. Helenius piti sopimusehtoja kohtuuttomina. Sopimus olisi kattanut vielä vuoden 2014, johon talli vaati kahta lisävuotta Heleniuksen loukkaantumisten vuoksi. Lisäksi Helenius oli Sauerlandin mukaan tallille velkaa 40 000 – 50 000 euroa hoitokuluista ja ennakkoon maksetuista palkkioista. Heleniuksen asianajaja Kari Uoti luonnehti sopimusta "orjasopimukseksi". Sopimuksen päättymisajaksi oli määritelty 31. joulukuuta 2013, mutta lisäksi siihen sisältyi Sauerlandin kahden vuoden optio ja muita ehtoja, jotka voivat pidentää sitä, kuten loukkaantumiset. Marraskuussa 2014 Helenius ilmoitti neuvottelujen Sauerlandin kanssa jatkuneen. 13. helmikuuta 2015 Kari Uoti kertoi, että Heleniuksen ja Sauerlandin välinen sopimus on irtisanottu ja Sauerlandin toimitusjohtaja on kuitannut ilmoituksen vastaanotetuksi. Sauerland uhkasi kuitenkin välittömästi haastaa Heleniuksen oikeuteen sopimusrikosta.


title: Robert Helenius

text: 13. maaliskuuta Helenius ilmoitti kohtaavansa seuraavassa ottelussaan Andras Csomorin. Sauerland haastoi Heleniuksen oikeuteen ja yritti estää ottelun järjestämisen. Asia ratkaistiin Ahvenanmaan käräjäoikeudessa ns. kansliapäätöksenä Heleniuksen eduksi ja hän sai otella. Helenius kohtasi Csomorin 21. maaliskuuta 2015 ja otti voiton teknisellä tyrmäyksellä ensimmäisen erän vanhettua minuutin. Helenius otteli 13. kesäkuuta 2015 georgialaista Beka Lobjanidzea vastaan Vaasassa ja voitti tyrmäyksellä ottelun kolmannessa erässä käytettyään vastustajaansa kanveesissa ottelun avauserässä. Euroopan ammattinyrkkeilyliitto EBU rankkasi Robert Heleniuksen 13. heinäkuuta 2015 julkistetulla arvolistallaan raskaan sarjan 14. haastajaksi. Helenius esiintyi listalla ensimmäistä kertaa kahteen vuoteen, sillä hän oli ehtinyt ottelemattomuuden vuoksi jo pudota listalta. 15. marraskuuta 2015 Helenius voitti Tallinnassa käydyssä näytösottelussa Timur Musafarovin pistein.


title: Robert Helenius

text: Heleniuksen oli määrä otella hallitsevaa EBU-mestaria, saksalaista Erkan Teperiä vastaan 19. joulukuuta 2015 Helsingissä. Teper kuitenkin joutui vetäytymään ottelusta ja luopumaan EM-tittelistään käsivamman johdosta. Teperin sijaan Helenius kohtasi samana päivänä Franz Rillin, jonka kanssa hän otteli vapaasta EM-tittelistä. 12-eräinen ottelu päättyi Heleniuksen selvään pistevoittoon, käytettyään saksalaista kahdesti kanveesissakin, ottelun 1. ja 4. erässä.


title: Robert Helenius

text: Kun entinen Euroopan mestari ja Heleniuksen ykköshaastaja Erkan Teper jäi kiinni dopingista, Euroopan ammattinyrkkeilyliitto EBU määräsi Heleniuksen puolustamaan EM-titteliään uusintaottelussa Dereck Chisoraa vastaan. EBU:n asettama takaraja ottelun neuvottelemiselle oli 21. tammikuuta 2016. Neuvotteluissa ei kuitenkaan päästy sopimukseen, joten Helenius luopui EM-tittelistä.


title: Robert Helenius

text: Helenius hävisi 2. huhtikuuta 2016 Helsingin Hartwall Arenalla Ranskan Johann Duhaupasille tyrmäyksellä kuudennessa erässä, käytyään ensimmäisen kerran lattiassa jo ottelun neljännessä erässä.. Kyseessä oli virallisesti WBC-liiton Silver-luokan MM-ottelu.


title: Robert Helenius

text: Helenius ei osallistunut Rion olympialaisiin 2016, koska Suomen Ammattinyrkkeilyliitto SAN ilmoitti että peruuttavat hänen ottelulisenssinsä, mikäli Helenius osallistuisi kisoihin.


title: Robert Helenius

text: Helenius tyrmäsi saksalaisen Konstantin Airichin 10. syyskuuta 2016 Maarianhaminassa ensimmäisessä erässä ajassa 0.49. Ottelu oli Heleniukselle ensimmäinen ottelu tyrmäystappion jälkeen. Vastustaja Airich omasi ennen ottelua listan 42 ottelua, joista 23 voittoa ja 17 tappiota sekä 2 ratkaisematonta.


title: Robert Helenius

text: Helenius sai lokakuussa sovittua kiistansa Sauerland-tallin kanssa ja he välttyivät oikeuteen menolta. Osapuolet eivät kommentoineet sovitteluratkaisun sisältöä.


title: Robert Helenius

text: Helenius voitti 17. joulukuuta 2016 Helsingin Hartwall Arenassa käydyssä ottelussa vajaassa minuutissa tyrmäyksellä ensimmäisessä erässä argentiinalaisen Gonzalo Omar Basilen. Sauerlandin jälkeen Heleniuksen promoottorina toiminut Kalle Keskinen pyrki estämään ottelun sopimusrikkomukseen vedoten.


title: Robert Helenius

text: Sauerland-talli tiedotti lokakuussa 2016 aloittavansa Heleniuksen kanssa uudelleen yhteistyön ja järjestävänsä hänelle ainakin kaksi ottelua vuoden 2017 aikana. Ensimmäinen niistä on määrä käydä toukokuussa 2017 Dereck Chisoraa vastaan Helsingissä, mutta ottelu siirtyy huonon lippujen ennakkomyynnin vuoksi syksyyn 2017. Heleniuksen oli määrä otella Tallinnassa Virossa 17. kesäkuuta britti Ian Lewisonia vastaan, mutta vastustaja vaihtui vain päivää ennen ottelua. Hän kohtasi venäläisen Jevgeni "Molekyyli helvetistä" Orlovin, jonka hän voitti teknisellä tyrmäyksellä kymmeneräiseksi suunnitellun ottelun kuudennessa erässä.  Kyseessä oli WBC-liiton Silver-luokan MM-ottelu.


title: Robert Helenius

text: Helenius kohtasi 28. lokakuuta 2017 Cardiffissa Isossa-Britanniassa britti Dillian Whyten. Kyseessä oli WBC-liiton Silver-luokan MM-ottelu. Tämä oli ensimmäinen kerta, kun Helenius lähti urallaan selkeänä altavastaajana vieraskehään. Dillian Whyte laskettiin vedonlyöntiyhtiöiden toimesta selkeäksi ennakkosuosiksi ja Robertin voitolle ennustettiin alle 25% todennäköisyyttä. Ottelua ei näytetty valtakunnallisilla tv-kanavilla, vaan lähetystä myytiin PPV-periaattella verkon kautta. Whyte voitti 12-eräisen ottelun selvästi pistein, mutta Helenius aikoo edelleen jatkaa uraansa.


title: Robert Helenius

text: Heleniukselta löydettiin helmikuussa 2018 häntä yli vuoden vaivannut twar-keuhkosairaus, joka aiheuttaa väsymystä ja voi hoitamattomana olla hengenvaarallinen.


title: Robert Helenius

text: Helenius voitti 17. maaliskuuta 2018 Rakveressa Virossa kahdeksaneräisessä ottelussa Valko-Venäjän Yury Bykhautsoun hajaäänituomiolla 2–1. Heleniuksen oikea käsi murtui ottelun toisessa erässä. Helenius voitti saman miehen uudestaan 11. elokuuta 2018 Olavinlinnassa Savonlinnassa kuusieräisessä ottelussa yksimielisesti pistein.


title: Robert Helenius

text: Helenius voitti 29. syyskuuta 2018 Stuttgartissa Saksassa saksalaisen Erkan Teperin tyrmäyksellä ottelun kahdeksannessa erässä.


title: Robert Helenius

text: Helenius muutti vuoden 2013 lopussa takaisin Suomeen kihlattunsa Sandra Helsingin kanssa ja he asuvat Ahvenanmaalla. Heillä on kolme lasta, Chillie (s. 2008), Kingston (s. 2010) ja Wilde van Robertson (s. 2013).


title: Robert Helenius

text: Helenius on lyhyellä urallaan kerännyt paljon arvostusta nyrkkeilytaidoillaan. Ilta-Sanomat arvioi alkuvuodesta 2010 Robert Heleniuksen 11 ammattilaisottelun jälkeen kaikkien aikojen toiseksi parhaaksi raskaan sarjan suomalaisnyrkkeilijäksi Gunnar Bärlundin jälkeen. Myöhemmin raskaansarjan entinen maailmanmestari ja samaan nyrkkeilytalliin Heleniuksen kanssa kuulunut Nikolai Valujev, arvostettu suomalainen nyrkkeilytoimittaja Ilmo Lounasheimo ja raskaansarjan nelinkertainen maailmanmestari Evander Holyfield sanoivat, että Helenius voi edetä maailmanmestariksi.


title: Robert Helenius

text: Alan piireissä Heleniukseen ei ollut uran alkupuolella uskoa, vaan häntä haukuttiin läskiksi ja veikattiin häviäjäksi jo ennen kuin ottelut olivat alkaneetkaan. Menestyksen myötä monet ovat joutuneet muuttamaan kantaansa. Helenius sanoo tuosta vaiheesta: ”Onhan niitä takinkääntäjiä paljon. Suomessa riitti epäilijöitä, jotka eivät uskoneet menestykseeni.” Heleniuksen Sauerland-aikainen valmentaja Ulli Wegner (joka vuonna 2010 sanoi Heleniuksen voittavan maailmanmestaruuden vuoden sisällä) arvosteli entistä suojattiaan vuonna 2015 kurinalaisuuden puutteesta, eikä uskonut hänen enää pystyvän maailmanmestariksi ilman Sauerlandia. Helenius kuittasi kritiikin kateutena.


title: Robert Helenius

text: Jussi Arhinmäki on tehnyt vuonna 2011 valmistuneen puolen tunnin dokumenttielokuvan "Pohjolan painajainen", jossa seurattiin vuoden ajan Heleniuksen elämää.


title: Le Pétomane

text: Le Pétomane, oikealta nimeltään Joseph Pujol, (1. kesäkuuta 1857 Marseille – 1945) oli ranskalainen flatulisti eli pierutaiteilija, jonka esityksiin kuului olennaisena osana piereskely. Hän oli omana aikanaan varsin tunnettu ja ihailtu sen vuoksi, että hän kykeni varsin taitavasti hallitsemaan vatsanpohjansa lihaksia ja näin tuottamaan erilaisia ääniä.


title: Le Pétomane

text: Joseph Pujol syntyi Marseillessa. Hänen isänsä oli kivityömies ja kuvanveistäjä François ja äitinsä Rose Pujol. Perheessä oli viisi lasta. Kerrotaan, että päästyään koulusta Pujol koki kummallisen kokemuksen uidessaan meressä. Hän laittoi päänsä veden alle, pidätti hengitystään ja tunsi jääkylmän veden tunkeutuneen peräaukkoonsa. Kuivalle maalle päästyään hän huomasi veden tulevan ulos hänen peräaukostaan. Liityttyään armeijaan Pujol kertoi tupatovereilleen erityiskyvyistään ja viihdytti heitä tunkemalla vettä peräaukkoonsa ja ruiskuttamalla sitä sieltä ulos. Hänen varsinainen ammattinsa oli leipuri, mutta hän päätti yrittää onneaan viihdemaailmassa. Ensimmäisen lavaesiintymisensä Pujol teki Marseillessa vuonna 1887, ja se oli suurmenestys. Sittemmin hän siirtyi Pariisiin ja esiintyi Moulin Rougessa vuonna 1892.


title: Le Pétomane

text: Esityksissään Pujol muun muassa soitti peräpäällään huilua sekä piereskeli tykkitulen ja ukkosen ääniä. Hän pystyi myös sammuttamaan kynttilän usean metrin päästä. Vuonna 1894 Pujolin ja Moulin Rougen välit erkanivat, ja hän perusti oman kiertävän sirkuksen, teatteri Pompadourin. Seuraavina vuosikymmeninä Pujol muutti esitystensä luonnetta. Eräs suosituimmista esityksistä oli maatilan eläinten äänten matkiminen. Esityksen huippukohta oli hänen oma näkemyksensä vuoden 1906 San Franciscon maanjäristyksestä.


title: Le Pétomane

text: Ensimmäisen maailmansodan sytyttyä Pujol lopetti pierutaiteilijan työn ja palasi leipuriksi Marseilleen. Myöhemmin hän avasi leipomon Touloniin. Pujol kuoli 88-vuotiaana vuonna 1945. Hänet on haudattu La Valettessa sijaitsevalle hautausmaalle. Pariisin yliopisto tarjosi hänen perheelleen suuren summan rahaa, jotta he lahjoittaisivat ruumiin tutkimuksia varten, mutta perhe kieltäytyi tarjouksesta.


title: Henrik (Portugalin kreivi)

text: Burgundin Henrik (1066–1112) oli Portugalin kreivi vuodesta 1093 lähtien kuolemaansa saakka. Henrik yhdisti Portucalen ja Coimbran kreivikunnat ja julisti alueen itsenäiseksi ja hän loi näin perustana tulevalle Portugalin kuningaskunnalle.


title: Henrik (Portugalin kreivi)

text: Henrik oli isänsä kautta Burgundin Robert I:n pojanpoika. Koska hänellä ei ollut kovinkaan suuria mahdollisuuksia saada todellista valtaa perheen nuorempana poikana, hän liittyi Reconquistaan osallistuakseen taisteluun maureja vastaan Iberian niemimaalla. Hän auttoi Kastilian Alfonso VI:ta valtaamaan Galician ja sai palkkioksi naida Alfonson tyttären Teresan vuonna 1093. Hän sai myötäjäisinä Portugalin kreivikunnan ja läänityksen Leónin kuningaskunnasta. Teresan sisaren oli Urracan oli nainut Burgundin Raymond, joka kuitenkin kuoli 1107, ja kun seuraavana vuonna kuoli myös kun kuninkaan ainoa poika Sancha, avautui Henrikille mahdollisuus kamppailla koko Kastilian kruunusta. Henrik saavutti menestystä, sillä Urraca oli joutunut sotaan myös omaa toista aviomiestään vastaan. Henrikin kuoltua vuonna 1114 hänen leskensä Teresa jatkoi miehensä aggressiivista laajentumispolitiikkaa.


title: Pyhä Deusdedit

text: Pyhä Deusdetit eli Adeodatus I (k. 618) oli paavina 19. lokakuuta 615 – 8. marraskuuta 618. Hän oli syntyjään roomalainen. Hänen kruunajaispäivänsä oli 13. marraskuuta 615. Hänen paaviutensa päättyi hänen kuolemaansa 8. marraskuuta 618 Roomassa.


title: Merisulat

text: Merisulat ("Pennatulacea") on korallieläinten ("Anthozoa") luokkaan kuuluva lahko polttiaiseläinten pääjaksossa. Merisulat koostuvat monista eri polyypeista, jotka yhdessä muodostavat runkokunnan. Runkokunnat ovat useimmiten noin 40 cm:n mittaisia, mutta joskus 1,5-metrisiä. "Subselliflorae"-alalahkon merisulat muistuttavat muodoltaan linnun sulkia.


title: Merisulat

text: Merisulan tyviosa on muodostunut yhdestä tukevasta mukulamaisesta polyypista, joka kiinnittyy hiekkaan tai pohjamutaan. Runkokunnan yläosa muodostuu useista samanlaisista, ravinnonottoon erikoistuneista polyypeista, jotka lonkeroillaan pyydystävät planktonia.


title: Merisulat

text: Merisulat ovat tyypillisesti syvän veden eläimiä, vain trooppisilla alueilla niitä tavataan matalammassa. Norjan rannikolla niitä tavataan 15-20 metristä alkaen aina 2600 metrin syvyyteen asti yleensä mutapohjalla.


title: Merisulat

text: Merisulkien polyyppirakenne on kahdeksanjakoisesti säteittäissymmetrinen. Ne luokitellaan sulkakorallien alaluokkaan ("Octocorallia"), yhdessä mm. pehmytkorallien kanssa.


title: Bonifatius V

text: Vuonna 625 kuollut Bonifatius V (kastenimi tuntematon) oli paavina 23. joulukuuta 619 – 23. lokakuuta 625. Hän syntyi Napolissa, Italiassa, mutta synnyinaikaa ei tunneta. Bonifatius V hallitsi Aeodatus I:n ja Honorius I:n välissä.


title: Maksamakkara

text:
Maksamakkara on pehmeä ja hyvin levittyvä maksavalmiste, makkaraa, jossa on merkittävänä ainesosana maksa. Perinteisissä maksamakkaroissa on noin 20 prosenttia rasvaa. Maksamakkarassa on runsaasti A- ja B-ryhmien vitamiineja ja kivennäisaineista rautaa, seleeniä ja sinkkiä, jotka ovat hyvin imeytyvässä muodossa. Maksamakkaraa syödään erityisesti voileivän päällä.
Maksamakkara on väriltään vaaleanpunaista, ruskeaa tai harmaata riippuen valmistus- ja jälkikäsittelymenetelmistä, valmistusmaasta sekä väriaineiden käytöstä.


title: Gassin

text: Gassin on kunta Ranskan Rivieralla noin 60 kilometrin päässä Toulonista, Varin departementissa. Sen asukasluku on 2 859 (vuonna 2006) ja pinta-ala 24,74 neliökilometriä. Gassinin vanha kyläkeskus sijaitsee 160 metriä korkealla mäellä, josta on näköala Saint-Tropezin lahdelle.


title: Gassin

text: Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Hearts of Iron II: Doomsday

text: Hearts of Iron II: Doomsday on itsenäinen lisäosa "Hearts of Iron II" -strategiapeliin, joka tuo peliin uuden kuvittellisen skenaarion nimeltä "Doomsday". Skenaariossa siirrytään suoraan toisesta maailmansodasta kolmanteen maailmansotaan, hetkeen jossa Neuvostoliitto olisi jatkanutkin levittäytymistään länteen, eikä pysähtynyt Berliiniin niin kuin oikeasti tapahtui. Lisäksi "Doomsday" sisältää useita pieniä pelaamista helpottavia parannuksia, kuten mahdollisuuden priorisoida divisoonien päivityksiä. Useimmista lisälevyistä poiketen "Doomsday" toimii myös ilman alkuperäistä "Hearts of Iron 2":sta, mutta myös sen hinta on kokonaisen pelin tasoa.


title: Hearts of Iron II: Doomsday

text: Uutta on muun muassa vakoilu. Tämä mahdollistaa tietoja muista maista sekä mahdollistaa pimeät operaatiot, kuten:


title: Turun Tienoo

text: Turun Tienoo on Turun lähiseutujen paikallislehti. Lehti ilmestyy normaalisti kaksi kertaa viikossa, tiistaisin ja torstaisin, heinäkuussa vain torstaisin. Lehden konttori sijaitsee Liedon asemalla. Turun Tienoon levikki on 5 620 (LT 2012) ja sen levikkialuetta ovat Liedon ja Ruskon kunnat sekä Maarian ja Paattisten kaupunginosat Turussa. Lehti on perustettu 1954, ja sen kustantaja on Turun Seutu Oy.


title: Jane Seymour

text: Jane Seymour (noin 1507 tai 1508 – 24. lokakuuta 1537) oli Englannin kuninkaan Henrik VIII:n kolmas vaimo. Hän synnytti kuninkaan ainoan eloon jääneen poikalapsen, Edvard VI:n. Kuningatar Jane kuoli kuitenkin 12 päivää synnytyksen jälkeen lapsivuodekuumeeseen. Jane Seymour on jäänyt historiaan protestanttisena kuningattarena pääasiassa ilmeisesti sen vuoksi, että hänen pojastaan tuli protestanttinen poikakuningas Edvard VI. Tosiasiassa Jane Seymour oli vanhan katolisen uskon kannattajia.


title: Jane Seymour

text: Janen isä oli John Seymour Wiltshirestä ja äiti Margaret Wentworth. Hänen veljestään Edward Seymourista tuli valtionhoitaja Edvard VI:n valtakaudella Henrik VIII:n kuoltua. Ennen avioliittoaan Jane Seymour oli sekä kuninkaan ensimmäisen vaimon Katariina Aragonialaisen että Anna Boleynin hovineito.


title: Jane Seymour

text: Jane Seymourilla oli kaiken kaikkiaan yhdeksän sisarusta, mutta neljä näistä kuoli pienenä. Hänellä oli kolme veljeä, joista historiaan on jäänyt kaksi kunnianhimoista veljeä Edward Seymour ja Thomas Seymour, joka meni lopulta naimisiin Henrik VIII:n viimeisen vaimon ja lesken Katariina Parrin kanssa. Aikalaisista esimerkiksi Espanjan suurlähettiläs Eustache Chapuys epäili Seymourin veljesten ja näiden liittolaisten, Anna Boleynin vastustajien, valmentaneen Janea, kun kuningas kiinnostui tästä. Kuningas saattoi alun perin ajatella Janesta vain rakastajatarta eikä uutta vaimoa, mutta kun hän tarjosi tälle lahjoja (muun muassa rahaa) ja tämä kieltäytyi, vaatimaton Jane Seymour lumosi kuninkaan.


title: Jane Seymour

text: Anna Boleyn teloitettiin toukokuun 19. päivänä, ja Jane Seymour kihlautui Henrik VIII:n kanssa seuraavana päivänä. Heidät vihittiin kymmenen päivää myöhemmin. Henrik VIII:n kuuden vaimon elämäkertakirjailija Agnes Strickland pitää tätä osoituksena siitä, ettei Jane ollut mikään pyhimys.


title: Jane Seymour

text: Kuningattareksi tulleesta Jane Seymourista tuli myös kuninkaan kahden tyttären äitipuoli. Marian kanssa hän tuli hyvin toimeen ja pyysi miestään kutsumaan tämän vanhimman tyttären takaisin hoviin. Maria sai palata vasta, kun oli allekirjoittanut paperin, jossa vahvisti isänsä olevan Englannin kirkon pää ja äitinsä avioliiton olleen laiton.


title: Jane Seymour

text: Henrikin edelliset kuningattaret (Katariina Aragonialainen sekä Anne Boleyn) olivat olleet hyvin koulutettuja, mutta Jane oli tässä suhteessa poikkeus. Hän osasi lukea ja kirjoittaa tyydyttävästi, mutta oli paljon parempi talonpidossa sekä kotitöissä, joita tosin pidettiin enemmän sen ajan naisten töinä sekä velvollisuutena osata.


title: Jane Seymour

text: Jane Seymour oli ilmeisesti vanhan uskonnon kannattajia, sillä hän pyysi miestään esimerkiksi säästämään pohjoisen kapinallisia, jotka kapinoivat protestanttisuutta vastaan. Kuningas kuitenkin muistutti vaimoaan siitä, mitä häntä vastustaneille vaimoille oli käynyt. Armon pyhiinvaelluksena tunnetun kapinan jälkeen Henrik VIII lupasi kapinoitsijoille harkita vaimonsa kruunaamista pohjoisessa, mitä voi myös pitää todisteena siitä, että Jane Seymour oli katolinen. Jane Seymouria ei kuitenkaan ehditty koskaan kruunata.


title: Jane Seymour

text: Vuoden 1537 alussa Jane Seymour tuli raskaaksi, ja lopulta lokakuussa pitkäksi venyneen synnytyksen jälkeen Henrik VIII sai kaipaamansa pojan, joka kastettiin Edvardiksi. Kuningatar Jane vastaanotti vieraita ja onnitteluja, mutta sairastui sitten lapsivuodekuumeeseen ja kuoli kaksitoista päivää pojan syntymän jälkeen.


title: Jane Seymour

text: Jane Seymour haudattiin Windsoriin hautajaistensa jälkeen. Henrik suri vaimonsa kuolemaa monta kuukautta, ja meni uudelleen naimisiin vasta kolme vuotta hänen kuolemansa jälkeen. Alison Weir kertoo, että myöhemmässä elämässään Henrik VIII vakuuttui siitä, että oli rakastanut Jane Seymouria kaikista kuudesta vaimostaan eniten, ja juuri tämän viereen kuningas myös haudattiin lopulta vuonna 1547.


title: Jane Seymour

text: Janen hahmo esiintyi ensimmäisen kerran saksalaisessa elokuvassa "Ann Boleyn" vuonna 1920, jolloin häntä esitti näyttelijä Aud Edege Nissen. Kolmetoista vuotta myöhemmin Wendy Barrie oli ilahduttavan naiivi Jane Charles Laughtonin vastanäyttelijänä Alexander Kordan menestyneessä mestariteoksessa "The Private Life of Henry VIII".


title: Jane Seymour

text: Seuraavan kerran Jane Seymour nähtiin valkokankaalla vasta vuonna 1969 Hal B. Wallisin Oscar-palkitussa elokuvassa "Tuhannen päivän kuningatar". Janea esitti Lesley Peterson, kuningasta Richard Burton ja Anna Boleynia kanadalainen Genevieve Bujold.


title: Jane Seymour

text: Vuotta myöhemmin 90 minuutin mittainen BBC:n televisiodraamasarjan "The Six Wives of Henry VIII" osassa "Jane Seymour" esitteli Janen suloisena, viattomana ja ujona naisena, joka oli omistautunut miehelleen Henrik VIII:lle. Kuningasta näytteli australialainen näyttelijä Keith Mitchell ja Janea englantilainen näyttelijä Anne Stallybrass. Vuonna 1972 tulkinta toistui elokuvassa "", jossa Keith Mitchell näytteli jälleen kuningasta, mutta Jane Seymourin osassa oli Jane Asher.


title: Jane Seymour

text: Tohtori David Starkeyn Henrik VIII:n vaimoja käsittelevässä puolidokumentissa "The Six Wives of Henry VIII" vuodelta 2001 osissa "Anne Boleyn" ja "Jane Seymour and Anne of Cleves" Janea esitti Charlotte Roach. Naomi Benson näytteli Janea BBC:n televisiodraamassa "The Other Boleyn Girl" (2003), jossa Jared Harris esitti kuningasta ja Jodhi May Anna Boleynia. Janen osuus oli tässä televisiodraamassa vähäinen.


title: Jane Seymour

text: Lokakuussa 2003 Ray Winstone esitti pääosaa ITV:n kaksiosaisessa draamassa "Henry VIII". Toisessa osassa kuvataan kuninkaan elämää alkaen tämän avioliitosta Jane Seymourin kanssa. Janea esitti englantilainen kaunotar Emilia Fox aina kuninkaan kuolemaan saakka vuonna 1547. Jane kuvattiin siinä moraalisesti rohkeana ja hyveellisenä naisena.


title: Jane Seymour

text: Janea ylistettiin laajalti kauneimmaksi ja ansioituneimmaksi kaikista Henrik VIII:n vaimoista vuosisatoja hänen kuolemansa jälkeen. Viktoriaaninen naishistorioitsija Agnes Strickland, joka laati laajan tutkimuksen Ranskan, Skotlannin ja Englannin kuninkaallisista naisista, sanoi kuitenkin, että tarina "Anna Boleynin viimeisistä tuskaisista hetkistä" ja Henrik VIII:n pikaisesta uudesta avioliitosta Jane Seymourin kanssa on tarpeeksi vastenmielinen jo sellaisenaan, mutta kymmenkertaisesti sen ylistyksen vuoksi, mitä sen aikaan saanut nainen on historiassa saanut.


title: Jane Seymour

text: Nykyajan historioitsijat, erityisesti Alison Weir ja Antonia Fraser, antavat myönteisen käsityksen hienotunteisesta ja tervejärkisestä naisesta, jota Weir kutsuu "voimakastahtoiseksi naiseksi, jossa oli matriarkan ainesta".


title: Jane Seymour

text: Hester W. Chapman ja professori E. W. Ives nostivat jälleen esiin Stricklandin käsityksen Jane Seymourista ja uskoivat tämän näytelleen tärkeää ja tietoista osaa Anna Boleynin kylmäverisessä tuhoamisessa. Tohtori David Starkey ja Karen Lindsey vähättelevät jokseenkin Janen merkitystä Henrikin muihin kuningattariin, erityisesti Katariina Aragonialaiseen, Anna Boleyniin ja Katariina Parriin, verrattuna. Joanna Denny, Marie Louise Bruce ja Carolly Erickson pidättäytyvät hekin antamasta liian sympaattista kuvaa Janen elämästä ja kuningatarajasta.


title: Anna Kleveläinen

text: Anna Kleveläinen (22. syyskuuta 1515 – 16. heinäkuuta 1557) oli Englannin kuningas Henrik VIII:n neljäs puoliso tammikuun 6. päivästä heinäkuun 9. päivään vuonna 1540. Anna Kleveläinen on jäänyt historiaan "flaamilaisena tammana" tai "rumana kuningattarena", mutta nykyään historioitsijat ovat eri mieltä tästä tulkinnasta.


title: Anna Kleveläinen

text: Anna syntyi syyskuun 22. päivänä 1515 Düsseldorfissa, Kleven herttuakunnan hallitsijan Johannes III:n (k. 1538) perheeseen. Sittemmin hänen veljestään Vilhelm IV:stä tuli Kleven, Jülichin ja Bergin herttua, joka tunnettiin nimellä ”Vilhelm Rikas”. Annan vanhempi sisar Sybille oli naimisissa Saksin vaaliruhtinas Juhana Fredrikin kanssa, joka johti Saksan protestanttista liittoumaa ja tunnettiin protestantismin puolustajana. Anna Kleveläisen veli Vilhelm oli itse katolinen, mutta politiikan myötä perheestä tuli sopivia liittolaisia Henrik VIII:lle reformaation jälkimyllerryksessä, ja kuningas Henrik VIII:n kansleri Thomas Cromwell kannusti suuresti herraansa avioitumaan Kleven prinsessan kanssa. Taiteilija Hans Holbein lähetettiin maalaaman Anna Kleveläisestä muotokuvaa, ja Henrik VIII ihastui lopputulokseen. Oli tavallista, että hovimaalarit imartelivat mallejaan maalatessaan merkittävien henkilöiden muotokuvia. Kun Henrik VIII lopulta tapasi morsiamensa, hän ei kuitenkaan pitänyt tämän ulkonäöstä. Joskus on väitetty Hans Holbeinin maalanneen piiloon Annan rokonarvet, mutta Holbein oli myöhemminkin kuninkaan suosiossa, eikä kuningas tunnu syyttäneen häntä mistään.


title: Anna Kleveläinen

text: Käsitys Anna Kleveläisestä ”rumana kuningattarena” on säilynyt monissa perinteisissä historiankirjoissa. Nykyään on kuitenkin todettu, että oli paljon todennäköisempää, että Anna Kleveläinen piti Henrikiä rumana (kuningas oli vuonna 1540 jo hyvin lihava) ja sitten tahallaan aiheuttanut sen, ettei kuningas pitäisi hänestä.


title: Anna Kleveläinen

text: Toisen teorian mukaan pariskunta ei yksinkertaisesti tullut toimeen ja erosi sittemmin sulassa sovussa: Anna oli kasvanut pienessä syrjäisessä hovissa Düsseldorfissa, eikä hän ollut kiinnostunut Henrikin hovin musikaalisista ja kirjallisista harrastuksista. Tätä teoriaa tukee se hyvä kohtelu, jota Anna sai osakseen pariskunnan erottua.


title: Anna Kleveläinen

text: Henrik VIII ja Anna Kleveläinen vihittiin tammikuun 6. päivänä 1540 Greenwichin palatsissa Lontoossa huolimatta siitä, että liitto epäilytti todistettavasti ainakin Henrikiä. Elämäkertoja Karen Lindsey huomauttaa, ettei Annakaan voinut pitää lihavaa kuningasta hurmaavana ja haluttavana aviomiehenä. Avioliittoa ei ilmeisesti koskaan pantu täytäntöön, sillä Henrik valitti lääkärilleen ja hovimiehilleen Annan olevan niin vastenmielinen, ettei hän kyennyt siihen.


title: Anna Kleveläinen

text: Avioliitto mitätöitiin heinäkuun 9. päivänä 1540 juuri sillä perusteella, ettei sitä oltu koskaan pantu täytäntöön. Anna Kleveläinen sai anteliaan sopimuksen mukaan muun muassa Heverin linnan, joka oli kuulunut Henrikin appivanhemmille, Boleynin perheelle. Lisäksi hän sai Englannin prinsessan arvonimen, ja hänen entinen aviomiehensä kutsui häntä ”sisarekseen”. Ehtona oli, ettei Anna Kleveläinen poistuisi Englannista, ja niin hän viettikin siellä loppuelämänsä. Hän kuoli viimeisenä kaikista Henrikin kuudesta vaimosta heinäkuun 16. päivänä 1557, ja hänet haudattiin heistä ainoana useiden kuninkaiden ja kuningattarien hautapaikkaan, Westminster Abbeyyn. Anna Kleveläinen oli myöhemmässä elämässään kääntynyt katoliseen uskoon ja pysynyt hyvissä väleissä entisen tytärpuolensa prinsessa Marian kanssa, joka oli hänen kuollessaan kuningatar Maria I.


title: Anna Kleveläinen

text: Elsa Lanchester näytteli kuningatar Anna Kleveläistä vuoden 1933 elokuvassa "The Private Life of Henry VIII" Charles Laughtonin vastanäyttelijättärenä. Hyväntuulisessa tapakomediassa Anna esittää tahallisesti vastenmielistä ja naiivia vaimoa saadakseen Henrikin ottamaan hänestä eron ja voidakseen löytää rakkautta jostakin muualta.


title: Anna Kleveläinen

text: Vuonna 1970 Elvi Hale esitti pääroolia BBC:n 90-minuuttisessa televisiodraamassa "Anne of Cleves" vastanäyttelijöinään Keith Michell kuninkaana ja Molly Sugden Annan saksalaisena hovinaisena. Melko tarkasti tosiasioihin pohjautuvassa draamassa Anna saapuu Englantiin nuorena, naiivina ja toiveikkaana vain kohdatakseen kauhean tulevan miehensä. Hän ystävystyy nopeasti nuoren tytärpuolensa prinsessa Elisabetin kanssa ja rohkaisee Henrikiä, kun tämä ihastuu nuoreen Katariina Howardiin, jota esittää elokuvassa Angela Pleasence. Jenny Bos näytteli Annaa vuonna 1972 elokuvassa "Henry VIII and His Six Wives" ja Catherine Siggins David Starkeyn dokumenttielokuvassa vuonna 2001. Vuonna 2003 Pia Girard esitti Anna Kleveläistä pienoissarjassa "Henry VIII", vaikka hänellä ei ole edes vuorosanoja: hän näyttäytyy kerran sängyssä odottamassa Henrikiä ja kerran – oikein ilosta hehkuen – kuninkaan hautajaisissa seitsemän vuotta myöhemmin.


title: Anna Kleveläinen

text: Sir Horace Walpole nosti 1700-luvulla jälleen esiin myytin Anna Kleveläisestä ”flaamilaisena tammana”, rumuuden ruumiillistumana. Mielikuva istuu sitkeässä ja on yhä suosittu stereotyyppi. Useimmat historioitsijat ovat kuitenkin eri mieltä.


title: Puhelinkeskus

text: Puhelinkeskus, (am. "Central Office" tai CO, en. "switching centre") on järjestelmä, joka muodostaa kytkentöjä puhelinlinjojen välille. Kytkentää soittajan (tilaajan) ja vastaanottajan välillä kutsutaan piiriksi, ja puhelinverkkoa piirikytkentäiseksi. Puhelun ajaksi muodostuva kytkentä muodostaa kiinteän reitin, joka ei muutu puhelun aikana ja jota ei voida käyttää muihin puheluihin. Puhelun päätyttyä yhteys purkautuu, ja reitin osat vapautuvat käytettäväksi toiselle puhelulle.


title: Puhelinkeskus

text: Puhelinvaihde (PBX, Private Branch eXchange) on pienimuotoinen puhelinkeskuksen kaltainen laite, joka on asiakkaan tiloissa ja kytkee puheluita joko vaihteen sisällä (talon sisäiset puhelut) tai saapuvia puheluita alanumeroihin tai lähteviä puheluita jollekin ulkolinjoista.


title: Puhelinkeskus

text: Käytännössä nykyaikainen puhelinverkko ei ole enää täysin piirikytkentäinen, vaan runkoverkossa hyödynnetään lähiverkoista ja internetistä tuttua pakettivälitteistä verkkoa. Myös nykyaikaiset matkapuhelinverkot mahdollistavat pakettikytkentäisen liikenteen. Pakettivälitteisessä verkossa tilaajan ja vastaanottajan välille ei muodostu piiriä, vaan paketit voivat kulkea monia eri reittejä. Samalla reitillä voi myös kulkea samaan aikaan usean eri yhteyden paketteja.


title: Puhelinkeskus

text: Ensimmäiset puhelinkeskukset olivat käsivälitteisiä, ja keskuksenhoitaja muodosti yhteyden kytkemällä liittimellä varustetun johdon keskuksen taulussa olevaan pistokkeeseen. Keskuksenhoitajia, jotka useimmiten olivat naispuolisia, kutsuttiin Suomessa muun muassa nimellä ”sentraalisantra”.


title: Puhelinkeskus

text: Vuonna 1891 Almon Strowger patentoi mekaanisen kytkimen, josta alkoi puhelinkeskusten automatisointi. Strowgerin yritys asensi ensimmäisen 75 liittymän automaattisen vaihteen vuonna 1892 Laportessa Indianassa. Tunnetuimmassa kytkinmallissa oli pyörivä varsi, joka liikkui kymmenen askelta. Kun puhelimella soitettiin, jokainen valintalevyltä tuleva pulssi liikutti vartta yhden askeleen. Joissakin keskuksissa käytettiin myös suoraviivaisesti liikkuvia valitsimia. Näiden yhdistelmänä muodostui nousukiertovalitsin, joka on osaltaan vaikuttanut numerointeihin: joissain maissa on edelleen tapana esittää puhelinnumerot kahden numeron ryhmissä. DTMF-äänivalinta ja digitalisoituminen syrjäyttivät mekaaniset puhelinkeskukset.


title: Svetlana Zaharova

text: Svetlana Vladimirovna Zaharova (, s. 15. syyskuuta 1970 Tšeboksary, Neuvostoliitto) on venäläinen kestävyysjuoksija.


title: Svetlana Zaharova

text: Zaharovan ensimmäinen merkittävä saavutus oli Honolulun maratonin voitto vuodelta 1997. Seuraavana vuonna hän sijoittui puolimaratonin maailmanmestaruuskilpailuissa kolmanneksitoista. Vuonna 1999 hän oli Los Angelesin maratonin toinen ja Berliinin maratonin kolmas. Hän juoksi vuonna 2000 toiseksi San Diegon ja Honolulun maratoneilla. Seuraavana vuonna hän sijoittui toiseksi Lontoon maratonilla ajalla 2.24.04. Hän oli toinen myös Honolulun maratonilla ja kolmas New Yorkin maratonilla. Edmontonin MM-kisoissa hän voitti MM-pronssia ajalla 2.26.18.


title: Svetlana Zaharova

text: Zaharova voitti vuonna 2002 Honolulun maratonin ja oli Lontoon maratonilla toinen. Samana vuonna sijoittuessaan neljänneksi Chicagon maratonilla hän teki uuden Venäjän ennätyksen ajallaan 2.21.31. 2003 hän voitti Chicagon ja Bostonin maratonit sekä sijoittui Pariisin MM-kisoissa yhdeksänneksi. Vuonna 2004 hän oli Chicagon maratonilla kolmas ja Ateenan olympialaisissa yhdeksäs. Vuonna 2005 hän sijoittui Tokion ja Bostonin maratoneilla neljänneksi. Vuonna 2008 Zaharova sijoittui Lontoon maratonilla toiseksi ja Pekingin olympialaisten maratonilla sijalle 22. Berliinin MM-kisoissa 2009 hän oli 15:s ajalla 2.29.55.


title: Svetlana Zaharova

text: Zaharova on naimisissa valmentajansa Nikolai Zaharovin kanssa.


title: Baltian ketju

text: Baltian ketju (joskus myös "Vapauden ketju", , , ) oli 23. elokuuta 1989 tapahtunut mielenosoitus Baltian maiden itsenäisyyden puolesta. Noin kaksi miljoonaa toisiaan kädestä kiinni pitävää ihmistä muodosti 600 kilometriä pitkän ihmisketjun Tallinnasta Riian kautta Vilnaan. Kyseisenä päivänä tuli kuluneeksi 50 vuotta siitä, kun natsi-Saksa ja Neuvostoliitto solmivat Molotov–Ribbentrop-sopimuksen.


title: Baltian ketju

text: Latviassa ketjun osanottajat koottiin pääosin ns. viidakkorumpumenetelmällä suusta suuhun kertoen ja piirikunnittain sovittiin tieosuudesta, jonka kukin piirikunta kykenee kattamaan. Asiaa salattiin, koska pelättiin maassa yhä valtaa pitävien venäläisten reaktioita. On myös esitetty epäilyjä ketjun yhtenäisyydestä.


title: Baltian ketju

text: Unesco ylläpitää tapahtumaan liittyvää valokuvakokoelmaa internetissä. Baltian ketju lisättiin Unescon Maailman muisti -kulttuuriperintörekisteriin vuonna 2009.


title: Dukaatti

text: Dukaatti oli kultaraha, jota käytettiin kaupassa halki Euroopan ennen ensimmäistä maailmansotaa. Rahan paino on 3,494 grammaa, ja on 0,1125 troy-unssia 98,6 % puhdasta kultaa. Pelkän kullan hinnan mukaan rahan arvo on noin 43,82 € (syyskuun 2005 kurssin mukaan), joskin käytännössä sen hinta vaihtelee; nykyisen (toukokuun 2010) dukaatin arvo on noin 110 €.


title: Dukaatti

text: Ensimmäisen kerran dukaatteja löi Sisilian kuningas Roger II vuonna 1140. Niistä tuli merkittävä maksuväline vuonna 1284, kun Venetsian tasavallan doge Giovanni Dandolo löi paikallisen version rahasta, nimellä "zecchini".


title: Dukaatti

text: Tunnetuin dukaatteja käyttänyt valtio oli Alankomaat, joka käytti dukaatteja vielä jonkin aikaa ensimmäisen maailmansodan jälkeenkin.


title: Dukaatti

text: Näinä päivinä jotkin rahapajat tuottavat toisinaan pieniä eriä dukaatteja, lähinnä keräilijöille.


title: Roderik

text: Roderik (k. luultavasti 19. heinäkuuta 711, Guadalete) oli länsigoottien eli visigoottien kuningas 710–711. Roderik (espanjaksi ja portugaliksi Rodrigo) oli Vitizan seuraaja ja häntä pidetään yleensä länsigoottien viimeisenä kuninkaana. Hän hallitsi Toledon kaupungista nykyisestä Espanjasta käsin Pyreneiden niemimaata.


title: Roderik

text: Roderikin tappioon päättynyt taistelu niemimaan valloittaneita muslimeja vastaan on tehnyt hänestä hyvin tunnetun hahmon niin eurooppalaisessa kuin islamilaisessa historiankirjoituksessa ja kaunokirjallisuudessa aina keskiajalta lähtien. Aikoinaan häntä kutsuttiin romantisoidusti myös nimityksellä "viimeinen gootti".


title: Roderik

text: Roderikin edeltäjä kuninkaana oli Vitiza, jonka kuoltua hän otti vallan Toledossa itselleen voimakeinoin, näin estäen kilpailijoidensa, Vitizan perillisten, valtapyrkimykset. Vitizan hallintokauden loppu oli ilmeisestikin ollut visigoottien maassa sisällissodan aikaa. Vitizan perijä, laillinen kuningas, olisi ollut hänen poikansa Akila (tai Agila), jota tukivat kaksi veljeä sekä heidän setänsä, piispa Oppas. Goottiaatelisto ja maassa yhä enemmän valtaa saaneet katoliset piispat kannattivat kuitenkin Baetican kreiviä Roderikia, ja Vitizan perijät joutuivat alakynteen, vaikka heillä olikin paljon tukijoita. Roderikista tuli kuningas, ja häntä vastaan nousi heti lukuisia kapinoita.


title: Roderik

text: Roderikin kilpailijat pakenivat Afrikan pohjoisrannikolle Septaan (Ceuta), tuolloin vielä Herkuleen pylväiksi kutsutun Gibraltarinsalmen etelärannalle. Sinne kerääntyivät karkotetut ja maasta paenneet länsigootit, ja samaten monet areiolaiset ja juutalaiset olivat paenneet sinne välttyäkseen katoliseksi kääntyneen länsigoottien valtakunnan piispojen pakkokäännytyksiltä. Pohjois-Afrikassa oli vastikään tapahtunut suuria muutoksia, sillä ympäröivän Maghrebin oli juuri valloittanut islamilainen käskynhaltija Musa ibn Nusair, joka oli asettanut Tarik ibn Zijadin Tangerin varuskunnan johtoon salmen etelärannalle.


title: Roderik

text: Septan eli Ceutan herrana oli tuohon aikaan kreivi Julius (uudemman tutkimuksen mukaan nimeltään itse asiassa Urbanus), jota arabit kutsuivat nimellä Ilyan. Hän oli nähtävästi länsigoottien valtakunnan vasalli ja itsekin gootti, joskin on esitetty hänen olleen myös bysanttilainen hallintomies tai ehkä berberi. Joka tapauksessa Julius oli palvellut hyvin edellistä kuningasta Vitizaa, ja oli tämän perillisten ystävä. Roderikin valtaannousu oli selvästi hänelle epämieluisaa, sillä Julius ja Tarik ibn Zijad paransivat keskinäisiä suhteitaan huomattavan nopeasti. Myöhempien vuosisatojen arabihistorioitsijat esittivät erilaisia teorioita siitä, miksi Roderik oli Juliukselle niin vastenmielinen, viitaten erinäisiin henkilökohtaisiin motiiveihin, mutta nämä lienevät ainakin liioittelua jolleivät täysin keksittyjä. Mitä ilmeisimmin kyse oli yksinkertaisesti valtapolitiikasta.


title: Roderik

text: Tarinoiden mukaan Julius (siis Urbanus) pyrki saamaan itselleen valtaa Pyreneiden niemimaalla, minkä todenperäisyys on epävarmaa. Sen sijaan lienee varmaa, että Vitizan suku halusi goottien kruunun takaisin itselleen, ja että he olivat valmiita hyödyntämään tässä voimakkaan muslimivaltakunnan apua. Vitizan perilliset pyysivät apua Musalta, joka suostui mielihyvin: hän oli juuri saanut rauhoitettua Pohjois-Afrikan, ja vastakäännytetyt paikalliset maurit odottivat innokkaasti pääsevänsä sotimaan uuden islamilaisen uskonsa puolesta. Juliuksen ja vitizalaisten läheiset suhteet Tarikiin olivat tässä hyödyksi, ja Musan määrättyä Tarikin johtamaan armeijan Espanjaan, kuljettivat berberisotureita Roderikia vastustaneiden goottien laivat.


title: Roderik

text: Keväällä 711 Roderik oli pohjoisessa kukistamassa kapinoita Pamplonan seudulla. Hän kävi sotaa paitsi vanhoja vihollisia frankkeja, niin myös Achilaa tukevia vuoristojen asukkaita ja näiden kapinaan nostattamia baskeja vastaan. Muuallakin maassa visigoottien valtaa kohtaan oli paljon tyytymättömyyttä, ja kiista vallasta heikensi maan muutenkin rakoilevaa yhtenäisyyttä entisestään. Roderikin kilpailijoiden tukema Tarik nousi maihin maan eteläkärjessä ehkä 7 000 berberin armeijoineen ja kykeni ottamaan haltuunsa eräitä Andalusian kaupunkeja kohtaamatta lähes lainkaan vastarintaa. Roderik joutui kiirehtimään etelään vastatakseen itse yllättävän nopeasti edenneen vihollisarmeijan hyökkäykseen.


title: Roderik

text: Roderik marssi joukkoineen etelään aina nykyiseen Andalusiaan saakka suojellakseen pääkaupunkiaan Toledoa. Varmistaakseen voiton berbereistä hän kokosi varsin suuren armeijan, jonka miesvahvuudesta on olemassa paljon erilaisia tietoja, sillä joillakin arabikronikoitsijoilla on ollut tapana selvästi yliarvioida Tarikia vastaan marssineen sotajoukon vahvuus. Niinpä kirjallisuudessa esiintyy väitteitä Roderikin kokoamasta 40 000 tai jopa 100 000 miehen armeijasta, mutta oikeampi luku lienee ollut 25 000 luokkaa. Samaan aikaan Tarik sai Afrikasta noin 5 000 berberin lisäjoukot. Vaikka Roderikilla tämänkin mukaan olisi siis ollut kaksinkertainen ylivoima, on muistettava, että Tarikilla oli lisäksi tukenaan kapinallisia länsigoottien alamaisia ja Akilan seuraajia, osa näistä ehkä näennäisesti Roderikin joukoissa.


title: Roderik

text: Sotajoukot kohtasivat toisensa aivan niemimaan eteläpäässä, nykyisen Cádizin maakunnan pohjoisosassa, jossa 19. heinäkuuta 711 käytiin suuri taistelu. Eurooppalaiselta nimeltään se oli Guadaleten taistelu Rio Guadaleten mukaan, joskin tätä nimeä väitetään usein väärinkäsitykseksi ja puhutaan myös Rio Barbatesta. Taistelu oli muslimien ratkaiseva voitto. Vaikka Tarikin sotilastaidoilla oli osansa ylivoimaisessa voitossa, ratkesi se silti tarinan mukaan petoksen turvin, kun kenties tuhannet Vitizan perillisten seuraajat kääntyivät Roderikia vastaan; tosin uudempi tutkimus katsoo, ettei tällaista petollisuutta voida näyttää tapahtuneen. Guadaleten taistelu voidaan tosiasiallisesti katsoa visigoottien valtakunnan lopuksi, sillä tämän jälkeen mikään ei estänyt Tarikia marssimasta Toledoon. Loppu se oli sikälikin, että nähtyään vastarinnan romahtaneen täysin, ryhtyi Tarik vastoin lupauksia ja Musan nimenomaista käskyä valtaamaan niemimaata muslimeille, eikä – kuten ehkä oli sovittu – tukemaan Vitizan jälkeläisten valtapyrkimyksiä.


title: Roderik

text: Roderikin kohtalosta ei historioitsijoilla ole täyttä varmuutta. Erittäin todennäköisesti hän kohtasi loppunsa Guadaleten taistelussa, näin ainakin useimpien lähteiden mukaan. Ei ole varmaa, kaatuiko visigoottien viimeinen kuningas itse taistelussa vai hukkuiko hän kenties jokeen, mahdollisesti yrittäessään perääntyä tai paeta, mutta joka tapauksessa nimenomaan kuninkaan menettäminen näyttää olleen goottiarmeijalle viimeinen isku, jonka jälkeen sen puolustus romahti. Myös Roderikin tärkeimmät seuraajat ja suurin osa hänen hovistaan kaatuivat ilmeisesti taistelussa, minkä vuoksi ei ollut ketään perimässä valtaa.


title: Roderik

text: Vaihtoehtoisiakin teorioita on esitetty. Niiden mukaan Roderik olisi tappion jälkeen päässyt pakoon länteen, kuten goottiarmeijan rippeiden tiedetään tehneen. Ensimmäinen etappi olisi ollut Sevilla, joka pysyi länsigoottien kaupunkina vielä vuoden ajan. Roderik olisi kuitenkin näiden kronikoitsijoiden mukaan siirtynyt pian vuorille, ehkä nykyisen Portugalin alueelle, ja sieltä käsin taistellut valloittajaa vastaan kunnes olisi kaatunut taistelussa 713. Kovin todennäköisenä tätä tai muutakaan Roderikin myöhemmistä vaiheista kertovaa tarinaa ei voida pitää.


title: Roderik

text: Länsigoottien valtakunnan perikato oli nopea. Päästyään Toledoon Tarik mahdollisesti kruunasi Achilan goottien seuraavaksi kuninkaaksi (espanjankielinen nimi Agila II), joskaan tästä ei ole varmuutta, ja vaikka Agila olisikin saanut vallan Toledossa, oli se vain nimellistä, joten useimmat historioitsijat pitävätkin Roderikia viimeisenä kuninkaana. Tarikin valloituksista ja tottelemattomuudesta närkästynyt Musa nousi myös maihin 712 mukanaan 18 000 arabia ja aikeenaan rangaista tottelematonta alaistaan, mutta pian hänkin innostui levittämään muslimivaltaa Espanjaan. Kahdessa vuodessa sotapäälliköt olivat alistaneet lähes koko niemimaan.


title: Roderik

text: Koko islamilaista maailmaa hallinnut kalifi ei puolestaan hyväksynyt ilman hänen käskyään tehtyä valloitusretkeä, vaan kutsui Musan ja Tarikin 714 Damaskokseen ja alensi heidät. Muutamien lähteiden mukaan heidän tilalleen Toledoon tulleet muslimipäälliköt olisivat syrjäyttäneet Agilan ja nostaneet hänen tilalleen vielä yhden kuninkaan, Ardon, jolla ei ollut enää juuri minkäänlaista valtaa. Näiden varsin epäluotettavien tietojen mukaan Ardon kausi olisi päättynyt 718 tehden hänestä viimeisen nimellisen länsigoottien hallitsijan. Vuotta 718 pidetään myös muslimivalloituksen päättymisvuotena, jolloin heidän valtansa niemimaalla oli suurimmillaan.


title: Roderik

text: Länsigoottien valtakunnalla oli silti yksi oikeakin seuraaja. Roderikin rinnalla Guadaletessa taistelleista aatelisista eräs, nimittäin Pelayo, selvisi taistelusta ja palasi kotiseudulleen pohjoisrannikon Asturiaan. Hän alkoi kapinoida arabivalloittajia vastaan ja perusti uuden kristityn valtakunnan, Asturian kuningaskunnan, noin vuonna 718. Hän saavutti myös ensimmäisen voiton taistelussa muslimeja vastaan, luultavasti 722, ja jatkoi siitä pitäen sotaa menestyksekkäästi. Reconquista katsotaan alkaneeksi Pelayon perustaessa Asturian kuningaskunnan.


title: Roderik

text: Roderikin nimestä käytetään kirjallisuudessa erilaisia kirjoitusasuja, kuten Roderich, Roderick ja Roderic ja Rodéric. Espanjan ja portugalin kielissä muoto on Rodrigo, josta on myöhemmin tullut varsin suosittu etunimi. Etymologisesti Roderik on skandinaavinen nimi, samaa kantaa kuin Rurik.


title: Vankkuri

text: Vankkuri on neljällä pyörällä kulkeva kotieläinten tai moottoriajoneuvon vetämä kulkuväline. Vankkuria on vedetty hevosilla, muuleilla tai härillä. Vankkuri voi olla ihmisten tai tavaroiden kuljettamista varten. Vankkureilla kuljetettiin raskaita taakkoja. Vielä nykyäänkin käytetään muun muassa koirilla pieniä vankkureita.


title: Hämeenkyrön näytelmäseura

text: Hämeenkyrön näytelmäseura on hämeenkyröläinen harrastajateatteriseura. Seura perustettiin 19.10.1982 tuomaan teatterin riemua Hämeenkyröön. Seura järjestää vuosittain talviteatteria ja joka toinen kesä kesäteatteria Hämeenkyrön Myllykolussa.


title: Hämeenkyrön näytelmäseura

text: Vuoden 2008 kesän tuotantona on F. E. Sillanpään romaaniin pohjautuva näytelmä "Elokuu", ohjaajana Tom Söderström


title: Klaus Schulze

text: Klaus Schulze (s. 4. elokuuta 1947 Berliinissä) on saksalainen elektronisen musiikin säveltäjä ja esittäjä. Hän on soolourallaan julkaissut yli 40 levyä 30 vuoden aikana, ja häntä pidetään yhtenä alan tärkeimmistä edustajista.


title: Klaus Schulze

text: Vuonna 1969 Schulze soitti Tangerine Dreamin ensimmäisellä levyllä rumpuja. 1970 hän perusti Ash Ra Tempel -ryhmän. Vuonna 1972 ilmestyi ensimmäinen soololevy, "Irrlicht". Levyä pidetään yhä klassikkona. Muita tunnettuja levyjä ovat "Moondawn" (1976), "Dune" (1979) ja "In Blue" (1995). Usein Schulzen musiikki on ohjelmamusiikkia, eli kappaleet kuvaavat jotain tapahtumaa, henkilöä tai muuta asiaa. Hän kuuluu niihin muusikoihin, jotka tekivät ambientia jo ennen koko tyylilajin varsinaista olemassaoloa.


title: Tapani Kuningas

text: Tapani Kuningas (25. joulukuuta 1945 Ruotsinpyhtää – 20. joulukuuta 2009 Jämsä) oli suomalainen ufotutkija ja tietokirjailija. Kuningas oli Suomen Ufotutkijat ry:n perustajajäseniä ja toimi yhdistyksen puheenjohtajana. Kuningas oli ufoja ja rajatietoa yleisesti käsittelevän Ultra-lehden päätoimittaja ja lehteä julkaisevan Kustannus Oy Rajatieto -kustantamon toimitusjohtaja.


title: Tapani Kuningas

text: Kuningas syntyi evakkomatkalla 1945 ja vietti lapsuutensa Luumäellä. Ylioppilaaksi päästyään hän opiskeli Tampereella Yhteiskunnallisessa korkeakoulussa aikuiskasvatusta ja kansainvälistä politiikkaa, mutta opinnot jäivät, kun kiinnostus ufoihin tuli elämäntyöksi. Työrauhan saadakseen hän muutti perheineen Tampereelta Kuhmoisten Kylämälle, jonne perustettiin kustannusyhtiö, lehden toimitus ja rajatiedon keskus.


title: Tapani Kuningas

text: Kuningas kutsuttiin 1972 perustettavan Ufoaika-lehden päätoimittajaksi. Lehden nimi muuttui 1974 Ultraksi, ja sitä alkoi julkaista Kustannus Oy Rajatieto, jonka toimitusjohtajaksi tuli Tapani Kuningas. Itse rajatieto-käsitekin on Kuninkaan lanseeraama. Myöhemmin, rajatiedon saatua ei-toivottuja sävyjä, hän ehdotti uudeksi termiksi "rajatonta tietoa".


title: Tapani Kuningas

text: Kuningas muutti 1973 Arja-vaimoinsa kanssa Tampereen keskustasta Kuhmoisten Kylämälle vanhaan puutaloon, jonka viereen kohosi pian uusi rakennus Ultran toimitukselle ja kirjastolle. Kansainvälisiä yhteyksiä ylläpidettiin Kuninkaan vetämillä Ultran lukijamatkoilla Lontoon rajatietomessuille. Idea siirrettiin vuonna 1983 Suomeen, ja Hengen ja tiedon messuista on tullut toistuva tapahtuma.


title: Tapani Kuningas

text: Henkilökohtaiset ufo-kokemukset jäivät Tapani Kuninkaan elämästä puuttumaan, mikä ei lainkaan vähentänyt hänen tutkimusintoaan. "Lopullinen todiste voi tulla milloin tahansa," hän totesi lehtihaastattelussa vuonna 2001. "Tai voi olla, ettei sitä tule koskaan. Yhteydenotto korkeammasta sivilisaatiosta olisi vielä nyt ihmiskunnalle lamaannuttava järkytys. Kenties odotetaan, että löydämme heidät itse, omin ponnistuksin."


title: Jane Seymour (näyttelijä)

text: Jane Seymour (Joyce Penelope Wilhelmina Frankenberg, s. 15. helmikuuta 1951 Hillingdon, Englanti) on englantilaissyntyinen yhdysvaltalainen näyttelijä. Hän on näytellyt teatterissa sekä useissa elokuvissa ja televisiosarjoissa. Ensimmäisen elokuvaroolinsa hän teki elokuvassa "Oi! Mikä ihana sota" vuonna 1968. Seymourin tunnetuimmat roolit ovat Bond-tyttönä (tarot-ennustaja Solitaire) elokuvassa "Elä ja anna toisten kuolla" sekä tohtori Quinn draamasarjassa "Tohtori tuli kaupunkiin".


title: Jane Seymour (näyttelijä)

text: Seymor sai Emmyn Maria Callasin roolista televisiominisarjassa "Onassis".


title: Jane Seymour (näyttelijä)

text: Seymour oli naimisissa näyttelijä-ohjaaja James Keachin kanssa vuosina 1993–2015. Avioliitto oli Seymourin neljäs. Hän oli naimisissa Michael Attenboroughin kanssa 1971–1973, Geoffrey Planerin kanssa 1977–1978 ja David Flynnin kanssa 1981–1992. Flynnin kanssa Seymourilla on kaksi lasta, Katherine ja Sean, ja Keachin kanssa vuonna 1995 syntyneet kaksoset Johnny ja Kris.


title: Jane Seymour (näyttelijä)

text: Seymor osallistui vuonna 2007 "Dancing with the Stars" -televisio-ohjelmaan.


title: Rodrigo (nimi)

text: Rodrigo on espanjalainen ja portugalilainen sekä myös italialainen etunimi, joka on germaanista (länsigoottilaista) alkuperää, ja tarkoittaa alkujaan kunniakasta, maineikasta, tai kuulua johtajaa. Nimi lyhennetään usein muotoon "Ruy" tai "Rui". Vastaava nimi on germaaninen "Roderik", latinaksi "Rodericus", lyhyempi muoto monissa kielissä Roger. Myös Rurik on samaa alkuperää. Rodrigo on myös sukunimi.


title: Romeo

text:
Romeo Montague on Julian rakastettu William Shakespearen näytelmässä "Romeo ja Julia".
Romeo joutuu maanpakoon tappaessaan Julian serkun Tybaltin. Romeo ei saanut Lorenzon kirjettä, joten hän luuli Julian oikeasti kuolleen. Niinpä hän tappaa ensin Parisin, jolle Julia oli luvattu, ja sitten itsensä. Herätessään unestaan Julia huomaa rakkaansa makaavan vierellään kuolleena, niinpä Julia tappaa itsensä rakastansa syleillen.


title: Óscar Pereiro Sío

text: Óscar Pereiro Sío (s. 3. elokuuta 1977 Mos, Pontevedran maakunta, Espanja) on espanjalainen maantiepyöräilijä, Ranskan ympäriajon voittaja. Hän kilpaili ammattilaisena 2000–2010.


title: Óscar Pereiro Sío

text: Pereiro aloitti uransa ammattilaisena vuonna 2000 portugalilaisessa Porta da Ravessan tallissa. Hän siirtyi sveitsiläiseen Phonak-joukkueeseen vuonna 2002, jolloin hän voitti viidennen etapin Setmana Catalana -kilpailussa sekä sijoittui yhdenneksitoista Italian ympäriajossa. Seuraavana vuonna Pereiro voitti Sveitsin ympäriajon kuudennen etapin ja oli lopputuloksissa kolmas. Burgosin ympäriajossa hän oli toinen ja Espanjan ympäriajossa seitsemästoista. Vuoden 2004 Ranskan ympäriajossa Pereiro sijoittui 10:nneksi hävittyään voittaja Lance Armstrongille 22 minuuttia 54 sekuntia. Samana vuonna hän voitti Classique des Alps -kilpailun. Vuoden 2005 Ranskan ympäriajossa Pereiro oli 15. etapilla toinen, otti 16. etapin voiton ja sijoittui kokonaiskilpailussa jälleen kymmenenneksi. Lisäksi hän sai yritteliäimmän ajajan palkinnon ja sijoittui mäkikilpailussa toiseksi. Samana vuonna hän voitti Tour de Romandien prologin, oli toinen Espanjan ympäriajon 13. osuudella sekä kuudes Baskimaan ympäriajossa.


title: Óscar Pereiro Sío

text: Pereiro edusti Caisse d'Epargne -tallia vuosina 2006–2009. Vuoden 2006 Ranskan ympäriajossa hän sijoittui alun perin toiseksi hävittyään voittaja Floyd Landisille 57 sekuntia. Pereiro oli 13. etapilla toinen kuuluttuaan viiden miehen kärkiryhmään, joka tuli maaliin lähes puoli tuntia ennen pääjoukkoa; 16. osuudella hän oli kolmas. Landisin jäätyä kiinni kiellettyjen aineiden käytöstä UCI julisti Pereiron kilpailun voittajaksi pitkällisen prosessin jälkeen syyskuussa 2007 . Vuoden 2007 Ranskan ympäriajossa Pereiro sijoittui kymmenenneksi.


title: Óscar Pereiro Sío

text: Pereiro osallistui myös vuoden 2008 Ranskan ympäriajoon. Hän joutui kuitenkin keskeyttämään kilpailun 15. etapilla ajettuaan rajusti ulos reitiltä. Pääjoukko oli laskeutumassa Col Agnel -vuorelta, kun Pereiro törmäsi tien reunan suojakaiteeseen ja putosi useita metrejä alemmalle tielle. Hän loukkasi rytäkässä olkapäänsä. Keskeyttäessään kilpailun Pereiron sijoitus oli 15., 6.01 kilpailun johtajaa Cadel Evansia perässä.


title: Óscar Pereiro Sío

text: Viimeisellä ammattilaiskaudellaan 2010 Pereiro edusti Astana-tallia.


Baten Kaitos: Eternal Wings and the Lost Ocean () on Namcon vuonna 2003 julkaisema konsoliroolipeli, joka julkaistiin ainoastaan Nintendo GameCubelle. Pelin on kehittänyt tri-Crescendo ja Monolith Soft.


title: Baten Kaitos: Eternal Wings and the Lost Ocean

text: Peliin on ilmestynyt jatko-osa "Baten Kaitos Origins" (Japanissa nimellä "Baten Kaitos II").


text: Peli sijoittuu ilmassa pilvimeren päällä lentävien saarten maailmaan. Ihmiset ovat kauan sitten lähteneet maan pinnalta elääkseen ilmassa, ja heille on kehittynyt tämän seurauksena "sielusiivet", joiden avulla he voivat tarvittaessa lentää.